Ποντιακά μεζεδάκια « Οι λέξεις έχουν τη δική τους ιστορία\n« Η γενοκτονία της αντίθετης άποψης\nΓια τα Μεταπολεμικά νεανικά περιοδικά του Ν.Δ.Τριανταφυλλόπουλου »\n* Αλλά, για να δείτε τι ηλεφίλους έχω, ένας άλλος αλληλογράφος μου με κέρασε για τα γενέθλιά μου ένα μεζεδάκι από τον Ηρόδοτο.\nΔεν εννοώ βέβαια ότι ο φίλος μου βρήκε μαργαριτάρι στον Ηρόδοτο -σας θυμίζω ότι μεζεδάκι χαρακτηρίζουμε οτιδήποτε έχει (γλωσσικό) ενδιαφέρον, επειδή όμως τα περισσότερα αξιοσχολίαστα είναι μαργαριτάρια ο όρος κυρίως για λάθη χρησιμοποιείται.\nΘα ξέρετε βέβαια τη γνωστή ελληναράδικη φράση «Όταν εμείς χτίζαμε Παρθενώνες, εσείς τρώγατε βελανίδια». Να όμως που ο Ηρόδοτος θεωρεί τη βρώση βελανιδιών όχι χαρακτηριστικό της πολιτιστικής καθυστέρησης αλλά μάλλον εγγύηση σωματικής ρώμης.\n«Καταφρονήσαντες [οι Λακεδαιμόνιοι] Ἀρκάδων κρέσσονες εἶναι ἐχρηστηριάζοντο ἐν Δελφοῖσι ἐπὶ πάσῃ τῇ Ἀρκάδων χώρῃ. ἡ δὲ Πυθίη σφι χρᾷ τάδε· Ἀρκαδίην μ᾽ αἰτεῖς; Μέγα μ᾽ αἰτεῖς· οὔ τοι δώσω. πολλοὶ ἐν Ἀρκαδίῃ βαλανηφάγοι ἄνδρες ἔασιν, οἵ σ᾽ ἀποκωλύσουσιν.»\n«Αλλά [οι Λακεδαιμόνιοι] μέσα στη βεβαιότητά τους ότι είναι πιο δυνατοί από τους Αρκάδες, ζητούσαν στους Δελφούς χρησμό για την υποταγή όλης της Αρκαδίας. Και η Πυθία τούς χρησμοδοτεί τα εξής: Την Αρκαδίαν με ζητείς; Μεγάλον πράγμα με ζητείς· δεν θα σε την δώσω· διότι είναι πολλοί άνδρες εις την Αρκαδίαν βαλανοφάγοι, οι οποίοι θα σε εμποδίσουν» (η μετάφραση πρέπει να είναι του Δ. Μαρωνίτη).\n* Γουστόζικο ορθογραφικό λαθάκι από την Καθημερινή, η οποία με τις νέες περικοπές προσωπικού πρέπει να απέλυσε και τον χαλκέντερο διορθωτή της, τον κ. Σπελ Τσέκερ: δεν πρέπει να πέσουμε στην παγίδα να μετατραπεί η Επιτροπή μας σε οιωνεί εξεταστική…\nΕίς οιονός άριστος… λέει ο φίλος που το στέλνει.\n* Βραβείο μπουρδουκλωμένης διατύπωσης στην ert.gr, ένα ειδησεογραφικό άρθρο της οποίας ξεκινάει ως εξής: Στη Νιγηρία μια γιατρός, η οποία είχε προσβληθεί από τον ιό του Έμπολα το 2014 και επέζησε, γέννησε την Τρίτη, ένα κοριτσάκι στις ΗΠΑ, ανακοίνωσε το νοσοκομείο του Λάγκος όπου εργάζεται.\nΠού συνέβη τελικά το γεγονός; Στη Νιγηρία ή στις ΗΠΑ;\n* Κι ένα γλωσσικό μεζεδάκι που όντως τρώγεται.\nΦίλος που είναι ιδιαίτερα ενήμερος σε οτιδήποτε το ινδικό, με πληροφορεί ότι στην Ινδία κάνει θραύση ένα γιαούρτι ελληνικού τύπου της εταιρείας Epigamia, που το όνομά της είναι βέβαια μεταφορά της ελληνικής λέξης «επιγαμία» -και, όπως εξηγούν:\nIn 326 BC, Alexander the Great, after conquering much of Persia, launched his campaign to enter India. It would become the first time a Western civilization would be exposed to the Indian subcontinent. 23 years later, the Greek and Indian empires would unite in peace under Seleucus I and Chandragupta Maurya. This peace treaty was known as EPIGAMIA, standing for a dynastic marriage between the two wonderful and ancient cultures. A flourishing exchange of ideas and trade began between the two empires brought through by the famous ambassador Megasthenes. Today we celebrate this ancient tradition, by being the first to introduce Greek Yogurt in India.\nAnd it’s only telling that we give you EPIGAMIA.\nΔεν ξέρω, αλλά δυσκολεύομαι να σκεφτώ κάποιον να ζητάει (στα ελληνικά) δυο κεσεδάκια Επιγαμία.\n* Λέμε «η απόφαση πάρθηκε», λέμε «η απόφαση ελήφθη». Δεν λέμε όμως «η απόφαση επάρθη», όπως διάβασε φίλος μου σε άρθρο του τηλεοπτικού ρεπορτάζ.\nΗ λογιολαγνεία αυξάνεται μέχρι βλακείας, λέει ο φίλος μου. Και δεν έχει άδικο.\n(Γράφεται με ει ή με ι ο πρωτολογισμός «λογιολαγν*α»; Μπορούμε να το συζητάμε μέχρι αύριο).\n* Σειριακό αριθμό (αν και κάποιοι, ίσως σωστότερα, επιμένουν για ‘σειραϊκό’, δείτε εδώ το… σείριαλ) έχουμε, την απόδοση του serial number. Ωστόσο, ο serial killer δεν είναι (παρόλο που έχει ειπωθεί) ‘σειριακός δολοφόνος’, οπότε δεν δικαιολογείται ο χαρακτηρισμός του Ανδρέα Παπανδρέου ως «σειριακού άνδρα» στο πρόσφατο βιβλίο με τα απομνημονεύματα της Μαργαρίτας Παπανδρέου.\n* Σε άρθρο για το ίδιο βιβλίο, πρόσεξα ένα μακροβούτι στην εισαγωγική φράση: Την παραμικρή προσπάθεια να κρύψει την αντιπάθεια, ή καλύτερα, το μίσος της για τη Δήμητρα Λιάνη απαξιοί να καταβάλει η Μαργαρίτα Παπανδρέου στο αυτοβιογραφικό της βιβλίο…. Το «απαξιοί» τούς μάρανε!\n* Παλιότερα είχαμε τον δαίμονα του τυπογραφείου, έναν, ενιαίο και τρισχιλιετή (αυτό το πήρα από αλλού). Τώρα, η νέα τεχνολογία έχει γεννήσει ένα τσούρμο διαολάκια, που το καθένα έχει διαφορετικά σουσούμια. Στη φωτογραφία αριστερά βλέπετε απόσπασμα από τα πρακτικά του Δήμου Ηρακλείου (Κρήτης) που μου το έστειλε φίλος, ο οποίος πιστεύει ότι η αναφορά σε «παραχωρήσεις σχολικών χώρων σε αλήτικους συλλόγους της πόλης μας» οφείλεται στον «δαίμονα του κορέκτορα». Θα μπορούσε, βέβαια, ο πρακτικογράφος να έχει άχτι μερικούς από τους συλλόγους αυτούς.\n* Ενδιαφέρον έχουν οι λέξεις της πιάτσας και των μαστόρων. Φίλος εντόπισε το εξής σε κατάλογο ειδών υδραυλικού: «Αεράτορ μαύρο με σίτα κομπλέ». Προφανώς βγαίνει από το aerator, και προφανώς θα μπορούσε να ειπωθεί και αλλιώς. Πάντως, βγάζει κάπου 450 γκουγκλιές.\n* Φίλος στέλνει το εξής χαριτωμένο απόσπασμα από το βιβλίο «Ιατρικός Οδηγός Συμπληρωμάτων Διατροφής & Βοτάνων» της Lambert’s στο τμήμα που αφορά τη βιταμίνη Β5 (υπό τη μορφή σκευάσματος παντοθενικού ασβεστίου): «Το όνομα pantothenic προέρχεται από τη λατινική λέξη “Panthos” (έχει ρίζα Ελληνική) που σημαίνει παντού […]»\nΔεν ξέρω ποια είναι η ελληνική ρίζα της λέξης panthos, ίσως το ‘πανθομολογούμενος’. Πάντως, η λέξη pantothenic προέρχεται από τη σπασμένη περσική λέξη ‘πάντοθεν’ που σημαίνει «από παντού».\n* Κλείνω με ένα μεταφραστικό από τον ιστότοπο της ΕΡΤ. Γίνεται αναφορά σε μια εκδήλωση μνήμης για τον Α’ παγκόσμιο πόλεμο, που έχει τον τίτλο «Η άνοδος και η πτώση των αναχωμάτων«. Δίπλα υπάρχει και ο αγγλικός τίτλος αλλά είναι περιττό να τον κοιτάξουμε -λέει, βεβαια, The Rise and Fall of the Trenches. Και βέβαια trenches είναι τα χαρακώματα. Στα χαρακώματα πολεμούσαν, και πέθαιναν κατά χιλιάδες και χιλιάδες, οι φαντάροι του Μεγάλου Πολέμου. Αναχώματα είναι άλλο πράγμα, είναι κατασκευή από σωριασμένα χώματα -ας πούμε, το ΚΚΕ λέει ότι η ΛΑΕ λειτουργεί ως ανάχωμα που εμποδίζει τις λαϊκές μάζες να έρθουν σε αυτό. Μικρό ανάχωμα βέβαια.\n* Δεν αναφέρθηκα καθόλου σε αυτό που είπε τις προάλλες ο Αλέξης Τσίπρας, για «τη Μυτιλήνη, τη Λέσβο και τα άλλα νησιά», επειδή όταν το άκουσα κατάλαβα ότι ανέφερε τη Μυτιλήνη, μετά συνειδητοποίησε ότι χρησιμοποιεί το ανεπίσημο όνομα του νησιού (το νησί λέγεται Λέσβος, Μυτιλήνη είναι η πρωτεύουσα, η χώρα) και ανέφερε και το επίσημο. Όπως είδατε και στα μεζεδάκια της περασμένης εβδομάδας, που ανέδειξα σε κεντρικό θέμα το «εκτίθουν» δεν έχω πρόβλημα να σχολιάσω και του Τσίπρα τα σαρδάμ και τα μαργαριτάρια. Αλλά δεν υποτιμώ τόσο τη νοημοσύνη σας, να θεωρήσω ότι κάποιος που την προηγούμενη μέρα είχε επισκεφτεί το νησί δεν ξέρει πώς λέγεται.\nΚατά τα άλλα, βέβαια, ο σχολιασμός για τη διαφορά Λέσβου και Μυτιλήνης έχει γούστο, όπως γούστο έχει η περίπτωση του μαθητή από τη Δασκαλομάνα του Παπαδιαμάντη, που αναρωτιέται γιατί τα Επτάνησα ονομάζονται έτσι αφού στο μέτρημα βγαίνουν δέκα: Κέρκυρα, Κορφοί, Λευκάς, Αγία Μαύρα, Παξοί, Ιθάκη, Κεφαλληνία, Ζάκυνθος και Κύθηρα, Τσερίγον. Ή αλλιώς, από την Κέα ως τη Τζια ένα τσιγάρο δρόμος.\nThis entry was posted on 7 Νοεμβρίου, 2015 στις 09:40\tand is filed under Κοτσανολόγιο, Μαργαριτάρια, Μεταφραστικά, Μεζεδάκια, Νεολογισμοί, Παπαδιαμάντης. Με ετικέτα: Αλέξης Τσίπρας, Ηρόδοτος, Ντμίτρι Σοστακόβιτς, αεράτορ, νομάρχης Ημιμαθείας. You can follow any responses to this entry through the RSS 2.0 feed. You can leave a response, ή trackback from your own site.\n179 Σχόλια προς “Ποντιακά μεζεδάκια”\n7 Νοεμβρίου, 2015 στις 09:57\nΝικοκύρη, ξέχασες τον Πάγκαλο που είπε ότι ο Καίσαρ όταν διέβη τον Ρουβίκωνα είπε το περίφημο βέντι βίντι βίντσι.\n7 Νοεμβρίου, 2015 στις 09:58\n7 Νοεμβρίου, 2015 στις 10:09\nΑεράτορ μαύρο με σίτα κομπλέ\nΠιτσιρικάδες λέγαμε σε κάποιον που ζητούσε πολλά.\nΜήπως θέλεις και ένα αράπη να σου κάνει αέρα;\n7 Νοεμβρίου, 2015 στις 10:10\nΝα πω την αμαρτία μου, την ορθογραφία οιονεί ούτε γω μπορώ να τη χωνέψω, τρέχα γύρευε γιατί. Ήξερα όμως για τους βαλανηφάγους Αρκάδες!\n7 Νοεμβρίου, 2015 στις 10:18\n>And it’s only telling that we give you EPIGAMIA.\nAnd I will give to you summer wine, oops, greek EPIGAMIA.\nGamise ta δηλαδής\n7 Νοεμβρίου, 2015 στις 10:20\nΑκολουθεί ανάλυση του Μπογδανικού μουσικού αυτιού:\n1) Ακούει Σοστάκοβιστς.\n2) Η μελωδία του θυμίζει το σάουντρακ της «Πολίτικης κουζίνας»: https://youtu.be/y1651Wy3wO4?t=1m3s\n3) Tην ωραία μουσική της ταινίας έχει γράψει η Ευ. Ρεμπούτσικα, όμως ωραία μουσική για σοβαρές ελληνικές ταινίες έχει γράψει και η Ε. Καραΐνδρου.\n—–> «Ωωωω! Καραΐνδρου ακούω; Μα ναι Καραΐνδρου!»\n7 Νοεμβρίου, 2015 στις 10:21\nΣόρι ρε μάστορα, αλλά εδώ σε τούτο δω το μπλογκ δε μας έμαθες ότι τα κάστανα τα λέγανε παλιά τα βαλανίδια του Δία;\nΑλλά που να πει καλό ένας Λακωνικής καταγωγής για μας τους, τραβηγμένα, Αρκαδικής.\nευχαριστώ για τα πρωινά χαμόγεληα\n7 Νοεμβρίου, 2015 στις 10:39\n1-2: Τον Πάγκαλο τον έχασα -και να σκεφτείς οτι την ώρα που γινόταν το επεισόδιο περνούσα απέξω από τον Ιανό (αλλά με αυτοκίνητο)\n7 Νοεμβρίου, 2015 στις 11:06\nAν μιλάμε για υδραυλικά, προφανώς ο aerator είναι το φίλτρο (π.χ της βρύσης)… 🙂\n7 Νοεμβρίου, 2015 στις 11:09\nΑυτό το «Greek Yogurt » ή ακριβέστερα το Greek type yogurt, εδώ μού κάθεται! 😦\nΓεμάτα τα dairy ράφια στην Αραπιά με τέτοια σκευάσματα . Πανάκριβα ,και βέβαια μόνο γιαούρτι (με την πετσούλα,πρόβειο!) δεν είναι! Aκόμα πιο πανάκριβα τα original Greek άθλια σκευάσματα της FAGE…\n7 Νοεμβρίου, 2015 στις 11:24\nBest greek yogurt sir! Since antiquity sir! Very-very tasty and health-healthy sir!\n7 Νοεμβρίου, 2015 στις 11:26\n«Του Πόντιου του έκοψαν τη σύνταξη, του έβαλαν ΕΝΦΙΑ, του έβαλαν 23% ΦΠΑ, κι αυτός κατέβηκε σε συλλαλητήριο για το αν πριν από 100 χρόνια συνέβη εθνοκάθαρση ή γενοκτονία».\nΠολύ σωστά!!! Ειδικά και εφόσον εσείς, οι βρυξελλιώτες αντιρατσιστές, δεν έχετε καμια απολύτως ευθύνη για το μιζέρο λαό. Εξάλλου, οι μαύροι φταίνε που είναι μαύροι…. και ειδικά οι φτωχοί μαύροι γιατί αντί να τρώνε παντεσπάνι ενοχλούν τους βολεμένους με τις «αναχρονιστικές» τους καθηλώσεις.\nΔυστυχώς το μόνο που δεν έχει καταλάβει ο Νεοέλληνας από τη χθεσινή ιστορία είναι ότι ένα μεγάλο μέρος των διαδηλωτών ήταν Πόντιοι πρόσφυγες από την πρώην ΕΣΣΔ (250.000 ήρθαν στη «μητέρα-πατρίδα» από τη σοβιετική κατάρρευση) και τα παιδιά τους βέβαια, που ο νεοελληνικός κόσμος (ρατσιστικός και αντιρατσιστικός) τους πέταξε κυριολεκτικά στο κοινωνικό περιθώριο και τους στιγμάτισε ως «ρωσοπόντιους»….\nΤο γιαούρτι Epigamia εκμεταλλεύεται προφανώς την επίδραση που εξασκεί ακόμα στην Ινδία, από την εποχή του Μεγάλου Αλεξάνδρου, η Ελλάδα.\nΌπως μπορεί να δει κανείς στην φωτογραφία που έχω βάλει από την λίμνη Ντάλ στο Κασμίρ στο ποστ μου Β΄ ΤΑ ΘΑΥΜΑΣΤΑ ΕΡΓΑ ΤΩΝ ΜΟΓΓΟΛΩΝ ΣΤΗΝ ΙΝΔΙΑ όλες οι βάρκες που σε πάνε στα καράβια -ξενοδοχεία ονομάζονται ATHENA, ATHENA PALACE, ACROPOLIS !\n7 Νοεμβρίου, 2015 στις 11:36\nyogie num num…\n7 Νοεμβρίου, 2015 στις 11:37\nΝαζιστική αριστερά είπε την Χρυσή Αυγη ο πρόεδρος των Ποντιακών συλλόγων Αποστολίδης. Μπορώ να θυμηθώ αρκετά ανέκδοτα με Πόντιους.\n— Spiros Dapergolas (@SpDapergolas) November 7, 2015\nDion Mall said\n7 Νοεμβρίου, 2015 στις 11:40\nΚαλημέρα. Συνέχεια της ανάλυσης Τσοπανάκου για τις διαδρομές των νευρώνων του παρουσιαστή: Το συγκεκριμένο βαλς του Σοστακόβιτς (για το οποίο έχει επικρατήσει ο απλούστερος τίτλος «Βαλς αρ.2 από την 2η Τζαζ Σουίτα», έγινε γνωστό στο ευρύτερο κοινό όταν (πολύ αργότερα από τη σύνθεσή του βέβαια) το χρησιμοποίησε ο Στάνλεϊ Κιούμπρικ στη μουσική τίτλων της κινηματογραφικής ταινίας του 1999 Eyes Wide Shut (Μάτια Ερμητικά Κλειστά). Εχει συνδεθεί δηλαδή (λόγω μεγάλης επιτυχίας του συνδυασμού αυτού) με την έννοια κινηματογραφικό πλάνο στη συνείδηση πολλών από μας, οπότε μουσική για πλάνο = Καραΐνδρου εν πολλοίς στα ελληνικά…\n7 Νοεμβρίου, 2015 στις 11:41\n16 Και κάποιος ποντιοπρόεδρος υπερασπίστηκε τον συλληφθέντα\n17 Κάπως έτσι!\n7 Νοεμβρίου, 2015 στις 11:49\n0: Τρισχιλιετής ο δαίμων του τυπογραφείου. Το πρώτο χτύπημά του βρίσκεται ήδη στα Ομηρικά έπη, όπου στην πρώτη έκδοση της Οδύσσειας γράφει «Υπερίωνος Ηελιοιο», παραλείποντας το τελικό «υ» της γενικής (Ηελιοίου). Δυστυχώς αυτό επαναλήφθηκε και στις μεταγενέστερες εκδόσεις, μέχρι τα σχολικά βιβλία των ημερών μου. Ο Γουτεμβέργιος απλώς τύπωσε την πρώτη Βίβλο.\n7 Νοεμβρίου, 2015 στις 11:52\nΟι Ινδοί προφανώς θέλουν να αντιγράψουν την επιτυχία της Αμερικανικής Chobani (τουρκικής καταγωγής ο ιδρυτής) και της σειράς των καταπληκτικών, λένε, γιαουρτιών της, τα οποία διαφημίζονται ως Greek Yogurt.\nΓια να τονίσουν την «ελληνικότητα» του γιαουρτιού τους, οι Ινδοί του έδωσαν μια οικεία ελληνική ονομασία.\nΤώρα γιατί ο Τούρκος να ονομάσει ελληνικό το γιαούρτι που φτιάχνει και πουλάει στην Αμερική; Μα επειδή μικρός έμαθε για γιαούρτι ένα πολύ αραιό πράμα, καλό μόνο για να αραιωθεί ακόμα πιο πολύ και να γίνει αϊράνι. Έτσι έφτιαξε το ελληνικού τύπου γιαούρτι και καζάντισε.\n7 Νοεμβρίου, 2015 στις 11:55\n18α: κατά το birdie num num (αποτυχημένο, εκ του αποτελέσματος…)\n19 Δεν το ήξερα, ευχαριστώ!\n7 Νοεμβρίου, 2015 στις 11:58\nκαλημέρα, πάντοθεν σίγουρα, ή μήπως παντΌθεν;\n7 Νοεμβρίου, 2015 στις 12:01\nΚοίτα να δεις που το «οιονεί» (μετάφραση, βεβαίως, του «quasi»), εμείς οι μηχανικοί το ξέρουμε, ανέλπιστα, σωστά. Μιλάμε για τις «οιονεί μόνιμες φορτίσεις, καταστάσεις κλπ.» στους κανονισμούς, κι από εκεί μας έχει «κολλήσει» σωστά. Προσοχή όμως, για τους μηχανικούς, η διαβάθμιση είναι «παροδικό», «συχνό» και «οιονεί μόνιμο», δηλαδή άλλο το συχνό κι άλλο το οιονεί μόνιμο, παρ’ όλο που το «οιονεί» θα το βρείτε επεξηγημένο ως «κάτι σαν». Δηλαδή, άλλο το συχνό, άλλο το «κάτι σαν» μόνιμο.\n(A propos, ο Βασίλης Σκουντής, με εκείνο το χαρακτηριστικό «κάτι σαν σουτ» στις μπασκετικές περιγραφές του, θα μπορούσε να πρωτοτυπεί αν είχε πάρει χαμπάρι εγκαίρως τη λέξη !)\nΣε αντάλλαγμα, σταδιακά εξαφανίζουμε το «ω» από το «ωπλισμένο», που αν και ο Θ.Τάσιος με θέρμη εισήγαγε στις επίσημες ονομασίες των κανονισμών μας, η «πιάτσα» τελικά το γράφει με όμικρον…\nΩραία τα μεζεδάκια, σημερινά και χτεσινοβραδινά ! 🙂\nΤrench για μας επίσης είναι και το αυλάκι, η «γράνα» που έλεγε και ο Πολύδωρας, αρδευτικής ή αποχετευτικής φύσης. Υπάρχουν όμως και cable trenches, αυτά τα πλαστικά κανάλια που ενσωματώνουν μάτσα καλωδίων.\nΜε το βαλς του Σοστακόβιτς συχνά μαγείρευε και ο Μαμαλάκης, σε εκείνες τις ωραίες παλιές μαγειρικά ταξιδιάρικες εκπομπές του.\nΚατά τα άλλα, Σάββατο, εξαφανιζόλ σε διάφορες δουλειές !….\n7 Νοεμβρίου, 2015 στις 12:02\n17 όχι στη μουσική τίτλων, σε μια σκηνή της ταινίας (ο Τομ Κρουζ βάζει το σιντί να παίξει λίγο πριν το ζευγάρι βγει). Νομίζω ότι όλη αυτή η λεγόμενη «τζαζ» μουσική του Σοστακόβιτς είχε γίνει γνωστή περίπου τότε (είχε βγει ένα σιντί από τη Naxos ή κάτι τέτοιο), αλλά δεν μπορώ να είμαι και σίγουρος.\n21. Ε καλά, μην απογοητεύεσαι και σύ από ένα αποτέλεσμα μόνο! Άλλοι το έπιασαν. 🙂\n7 Νοεμβρίου, 2015 στις 12:07\nTrench το όρυγμα. Εmbankment το ανάχωμα.\nΤο πολεμικό χαράκωμα είναι κατά βάση κάτι μεικτό. Πιο πολύ trench βέβαια, αλλά αν δεν έχει και κανένα ανάχωμα μπροστά (έστω από τσουβάλια…) αντίο ζωή ,εύκολα!\n7 Νοεμβρίου, 2015 στις 12:19\n23 Ο τύπος «πάντοθεν» είναι πολύ συχνότερος στη γραμματεία (1880 ανευρέσεις έναντι 25)\n7 Νοεμβρίου, 2015 στις 12:25\nΕπειδή, Νίκο, το «ποντιοχρυσαβγίτικο συλλαλητήριό» σου περιέχει έναν σαφή υπαινιγμό, μπορώ να σε διαβεβαιώσω (..είμαι Πόντιος, μεγάλωσα και ζω ανάμεσα σε Πόντιους εδώ και εξήντα χρόνια..) ότι η συντριπτικότατη πλειονότητα των Ποντίων δεν έχει καμία σχέση με τον ελληναράδικο ναζιστικό κοπρώνα. Οι μόνοι που οφείλουν μία πεντακάθαρη καταδίκη του τραμπουκισμού είναι οι διοργανωτές της παραπροχθεσινής συγκέντρωσης. Τέτοιας καθαρότητας καταδίκη, όμως, δεν πρόκειται να υπάρξει (καταδίκη και συγγνώμη, όχι μισόλογα!) επειδή πολλά από τα -ας τα πούμε υψηλόβαθμα- στελέχη των ποντιακών οργανώσεων είναι εκεί για να μαζεύουν ψήφους για λογαριασμό κομμάτων..\n7 Νοεμβρίου, 2015 στις 12:33\n7 Νοεμβρίου, 2015 στις 12:34\nΤο φινάλε στο ντοκιμαντέρ Το πρόβλημα με τα κουνούπια κι άλλες ιστορίες με το βαλς του Σοστακόβιτς αξίζει να το ψάξετε.\n7 Νοεμβρίου, 2015 στις 12:35\n7 Νοεμβρίου, 2015 στις 12:46\nGreek Yogurt λένε στο εξωτερικό το στραγγιστό γιαούρτι. Στις ΗΠΑ η μόνη Ελληνικών συμφερόντων εταιρεία που το εμπορεύεται είναι η ΦΑΓΕ, και το ονομάζει Total. Οι υπόλοιπες εταιρείες έχουν δώσει ελληνοπρεπή ονόματα στα γιαούρτια τους: Chobani, Voskos, Oikos. Προφανώς και οι Ινδοί ακολούθησαν το παράδειγμα, δίνοντας στο προϊόν τους όνομα με τη μόνη Ελληνική λέξη που γνωρίζουν.\n7 Νοεμβρίου, 2015 στις 13:08\nAnd it’s only telling that we give you EPIGAMIA\nπαλι καλα που δεν μου give HERPES 😛\n(στο αεροπλάνο πάντως σήμερα το πρωί μου εδωσε η Aegean γιαούρτι με μέλι)\n7 Νοεμβρίου, 2015 στις 13:19\nόπως γούστο έχει η περίπτωση του μαθητή από τη Δασκαλομάνα\nτου Παπαδιαμάντη, που αναρωτιέται γιατί τα Επτάνησα ονομάζονται έτσι\nαφού στο μέτρημα βγαίνουν δέκα: Κέρκυρα, Κορφοί, Λευκάς, Αγία Μαύρα,\nΠαξοί, Ιθάκη, Κεφαλληνία, Ζάκυνθος και Κύθηρα, Τσερίγον.\nΕμένα λοιπον αυτο το απόσπασμα με ειχε γεμισει άπειρη μελαγχολία οταν το πρωτοδιαβασα. Ιδίως η εξήγηση του δασκάλου: «αυτά θα τα μάθετε στο Γυμνάσιο» (ή μηπως Ελληνικο σχολείο; δεν θυμάμαι).\nΔηλαδή, τέτοια προσήλωση στην παπαγαλια που ο δασκαλος δεν μπορει να λυσει με δυο κουβεντες ουτε μια παρανοηση για τη στιξη, και πρέπει να παραπέμψει σε… ανωτερη εκπαιδευτικη βαθμίδα!\nΑλλά βέβαια, το ολο νοημα του διηγήματος ήταν οτι το σχολειο εκείνο δεν υπηρχε για να διδασκει εστω και 5 ξερα πραγματακια, αλλα για να μαντρωνει τα ζιζανια τις πρωινες ωρες… καμία σχέση με αλλα σχολεια, ονόματα δε λέμε.\n@Γιώργος Κατσέας, Θεσσαλονίκη\nΣυμφωνώ απολύτως με το σχόλιό σου. Ο συγκεκριμένος χαρακτηρισμός είναι από μόνος του αφελής, υπεροπτικός, ρατσιστικός και εμένα προσωπικά μου θυμίζει -ποιητική αδεία- την άποψη για το λαό που είχε η γλυκειά Μαρία Αντωνία Ιωσηφίνα Ιωάννα, που τόσο άδοξα έχασε το κεφάλι της μια κρύα μέρα του 1793.\nΠροσωπικά διαφωνώ με κάθε τρόπο και δημοσίως και μέσα στην κοινωνία -και όχι από την βρυξελλιώτικη μεταμοντέρνα καθέδρας αντίληψη του λαού- τόσο με τους οργανωτές, όσο και με τον λόγο που εκφέρεται, αλλά και με την όξυνση που δημιουργήθηκε. Αυτό όμως δε σημαίνει ότι δεν πρέπει να γίνει προσπάθεια να ξεχωρίσει η ήρα από το στάρι και να κατανοηθούν οι πολλές άγνωστες παράμετροι που έχει το συνολικό φαινόμενο.\nΟι οργανωτές δεν είχαν καμιά σχέση με τους χρυσαβγίτες. Ο πρόεδρός της αθηναϊκής υπο-ομοσπονδίας που οργάνωσε την προχθεσινή συγκέντρωση είναι μέλος του ΚΚΕ. Η ευθύνη τους έγκειται στην έλλειψη αποτελεσματικής περιφρούρησης και στην εκφορά ενός εθνολαϊκιστικού λόγου, αντίστοιχο με αυτόν (αριστερού όμως) που τον βλέπουμε και εδώ στους αντιπαλους τους, και καταδίκασαν σαφέστατα τα γεγονότα ως προβοκάτσια.\nΔηλαδή αγαπητέ Νίκο, όταν οι κουκουλοφόροι (φρικιά ή προβοκάτορες), κάνουν ντου στις συγκεντρώσεις μέσα από τις δικές μας εκδηλώσεις τι λέμε; Ότι οι εκδηλώσεις μας είναι εκδηλώσεις προβοκατόρων; Οτι, π.χ., η διαδήλωση και οι οργανωτές της 5ης Μαΐου του 2010 είναι υπεύθυνοι για την δολοφονία των 3 εργαζομένων στην Μαρφίν; Γιατί εκεί οδηγεί η λογική σου και ο τρόπος που προσεγγίζεις την προχθεσινή εκδήλωση: «ποντιοχρυσαβγίτικο συλλαλητήριό»\nΗ ανακοίνωση λοιπόν των οργανωτών είναι η εξής:\n««Η Παμποντιακή Ομοσπονδία Ελλάδος καταδικάζει κάθε μορφή βίας από όποιον χώρο και αν προέρχεται. Δεν μας επιτρέπεται, ενώ διεκδικούμε την αναγνώριση της Γενοκτονίας, ενός εγκλήματος κατά της ανθρωπότητας, να επιτρέπουμε τέτοιες πράξεις βίας, σαν αυτές που έλαβαν χώρα εχθές στην πλατεία Συντάγματος. Στηριζόμαστε στο δίκαιο και τον ανθρωπισμό. Η βία δεν χωρά στις διεκδικήσεις μας. Αποκλείεται άνθρωπος από τον οργανωμένο Ποντιακό χώρο να προβεί στις χθεσινές καταδικαστέες πράξεις βίας προς το πρόσωπο του κ. Κουμουτσάκου, τις οποίες πλήρως αποδοκιμάζουμε και καταδικάσαμε από την πρώτη στιγμή….. Το συμβάν αυτό αποτελεί ξεκάθαρη προβοκάτσια ενάντια στο δίκαια αιτήματα μας, για τα οποία δεν θα σταματήσουμε να αγωνιζόμαστε. Ενδεικτικό του μεγέθους της προβοκάτσιας και της προσπάθειας της πολιτικής εκμετάλλευσης του αγώνα που καταβάλει ο Ποντιακός Ελληνισμός για τα δίκαια του, είναι το γεγονός ότι ενώ απεικονίζονται ξεκάθαρα τα πρόσωπα των αχρείων εγκληματιών που προέβησαν στην απαράδεκτη και προβοκατόρικη επίθεση σε βουλευτή του Ελληνικού Κοινοβουλίου, ο μόνος άνθρωπος που αυτή τη στιγμή κρατείται στην Γ.Α.Δ.Α. και οδηγείται στα δικαστήρια είναι εκείνος, που προσπάθησε να προστατέψει το θύμα και να το φυγαδεύσει από τη βάρβαρη επίθεση. Ο συλληφθείς, είναι άσχετος με τα εγκληματικά στοιχεία που οργάνωσαν το προβοκατόρικο χτύπημα και μέλος της νεολαίας μας…..» http://efxinospontos.gr/index.php?option=com_content&view=article&id=482:katadikazei-i-poe-ta-gegonota-ksylodarmoy-se-varos-tou-g-koumoutsakou-alla-kai-tin-stasi-tis-astynomias&catid=18:eidiseis&Itemid=119\n7 Νοεμβρίου, 2015 στις 13:58\nΈκλαιγε με λυγμούς ο Πόντιος και τον ρωτάει ο φίλος του γιατί κλαίει.\n– Κλαίω γιατί πέθανε ο Μέγας Αλέξανδρος, του λέει.\n– Εντάξει του λέει ο άλλος, αλλά αυτό έγινε πριν δυο χιλιάδες χρόνια.\n– Εγώ σήμερα το έμαθα.\n7 Νοεμβρίου, 2015 στις 14:04\nΚανείς δεν έχει σχέση με «το μόρφωμα» με «τον κοπρώνα» με «τη συμμορία» και δεν ξέρω και γω τι άλλο ηχηρό θα γραφτεί για να παρθούν αποστάσεις. Όλοι είναι γνήσιοι πατριώτες (οι μεν), αριστεροί (οι δε), αγωνιστές οι παραπέρα και δεν συμμαζεύεται. Όλοι είμαστε καλοί, κι όλοι έχουμε αγωνιστικές περγαμηνές: προγονικες, γαι παράδειγμα καναν παππού στην Αντίσταση, καναν προπάππου πρόσφυγα ή δικές μας, καμια κατάληψη ας πούμε, κάποιο γιαούρτωμα, κάποια υπογραφή σε μπροσουρίτσα. Όλοι δημοκράτες είμαστς, για τα προχτεσινά μόνο λίγο που δεν προσέξαμε την περιφρούρηση.\nΑπό ελλιπή περιφρούρηση και εν πλήρη αγνοία και εκπλήξει τους βρέθηκαν κι όλοι οι υπόλοιποι, μη συμμοριακοί [*] βουλευτές να κλανουν πορεία αλαμπρατσέτα πέντε μέτρα δίπλα στους κασιδιαραίους.\nΑπό ελλιπή περιφρούρηση έγινε το αίσχος να γρονθοκοπείται άνθρωπος από τραμπούκους, όχι σ’ ένα σκοτεινό σοκάκι τη νύχτα αλλά μέρα μεσημέρι στον Άγνωστο και να μην επεμβαίνει κανείς. Το παριστάμενο πλήθος των αγροίκων είτε το φχαριστιόταν («αποικία έκανες την Ελλάδα» φώναζε στον τραυματισμένο κάποια κυρία ενώ η κάμερα έγραφε) είτε νοιαζόταν πώς θα το καταγράψει στο κινητό για να το ανεβάσει στα ιντερνετς.\nΑπό ελλιπή περιφρούρηση δεν έχουν ακόμα συλληφθεί οι τραμπούκοι.\nΤη νοημοσύνη μας, όμως, δεν την έχουμε χάσει όλοι ακόμα. Έχουμε καλή περιφρούρηση, μερικοί τουλάχιστον.\n[*] Κατά το μη μνημονιακοί.\n7 Νοεμβρίου, 2015 στις 14:07\n13, Βλάσης Αγτζίδης said: «Δυστυχώς το μόνο που δεν έχει καταλάβει ο Νεοέλληνας από τη χθεσινή ιστορία είναι ότι ένα μεγάλο μέρος των διαδηλωτών ήταν Πόντιοι πρόσφυγες από την πρώην ΕΣΣΔ …που ο νεοελληνικός κόσμος …τους πέταξε κυριολεκτικά στο κοινωνικό περιθώριο και τους στιγμάτισε ως «ρωσοπόντιους»….\nΣε πείσμα όσων νομίζουν ότι μπορούν να …διαμορφώνουν την καθομιλούμενη, ο όρος «Ρωσοπόντιος» έχει επικρατήσει πλήρως. Και η δική μου αίσθηση (εξαπανέκαθεν, που λέμε) είναι ότι, όταν ο Νεοέλληνας λέει «αυτός είναι Ρωσοπόντιος», υπονοεί ότι πρόκειται για Πόντιο που ήρθε από τη Ρωσία (και σε καμία περίπτωση Ρώσος που ήρθε από τον Πόντο)! Θυμάμαι παλαιότερα ονομάζονταν (όχι πολύ συχνά) «βουλγαροπρόσφυγες» οι (Έλληνες) πρόσφυγες από τη Βουλγαρία.\nΤέλος, απέτυχε παντελώς ο όρος «Ελληνοπόντιος», που προτάθηκε αντί του «Ρωσοπόντιος». Και απέτυχε διότι είναι και ανόητος: Όταν για ένα τμήμα των Ποντίων χρησιμοποιούμε τον όρο «Ελληνοπόντιος» είναι σαν να λέμε ότι οι υπόλοιποι Πόντιοι …δεν είναι Έλληνες. Έτσι, απορρίφθηκε εκ των πραγμάτων διότι το λαϊκό αισθητήριο αποβάλλει από τη γλώσσα τις ….ανοησίες!\n7 Νοεμβρίου, 2015 στις 14:45\nΠερί γιαουρτιών, α. Δεν ξέρω κατά πόσον το «chobani» είναι ελληνοπρεπές, όπως γράφεται στο 33 (εμένα μάλλον τουρκικότατο μου κάνει, και δε θεωρώ ότι οι Τούρκοι θα έπρεπε να αλλάξουν τη λέξη τους για το βοσκό επειδή την υιοθετήσανε μεταγενέστερα και οι Έλληνες -εκτός αν υπάρχει και εναλλακτική θεωρία για την ετυμολογία της λέξης, αρχαιοελληνική, από τον Τσο (κατά το χουλιγκανικό σύνθημα) του Πανός, ξερωγώ. Νικοκύρη, άρθρο;).\nβ. Ωστόσο είναι αλήθεια όχι μόνο ότι το ελληνικό brand πουλάει, εκτός από τα λευκά τυριά, και στα γιαούρτια, και πολλοί προσπαθούν να εξελληνίσουν (κατ’ όνομα τουλάχιστον) το προϊόν τους, αλλά και ότι διεξάγεται ένας υπόγειος ελληνοτουρκικός πόλεμος (και) για το Γιαούρτι: θυμάμαι πριν από λίγα χρόνια που βρέθηκα με γαλλόφωνο γκρουπάκι στην Καππαδοκία, και ο ξεναγός έφτιαξε οσκαρικών διαστάσεων υπερπαραγωγή για το Γάλλο μετανάστη στην Αμερική, που βρέθηκε στην Τουρκία τα χρόνια του Β’ΠΠ, και αρρώστησε και κανείς δεν τον έκανε καλά, μέχρι που δοκίμασε τουρκικό γιαούρτι, και ως εκ θαύματος έγιανε, και του άρεσε τόσο που το πήρε μαζί του, και το όνομα αυτού …Danone. Δεδομένου ότι η Danone ξεκίνησε τα γιαούρτια της αγοράζοντας μια μικρή ελληνική γιαουρτοποιία ήμουν έτοιμος να κάνω ιστορία, αλλά ήταν τόση η συγκίνηση των Γάλλων γύρω μου που αποφάσισα να μην τους χαλάσω το παραμυθάκι.\n«Ο χώρος τής άνατολικής Μεσογείου καί είδικά τών Βαλκανίων παραμένει όλοένα ένας χώρος προκαθωρισμένης συγχύσεως . Ενώ ό Γάλλος π.χ. τήν είδική έθνική ίστορία τού γείτονά του Γερμανού ή Ισπανού , τήν θεωρεί προυπόθεση τής δικής του γενικής παιδείας καί τήν διδάσκεται στό σχολείο , ό Ελληνας δέν ξέρει άπολύτως τίποτε γιά τήν «έθνική» ίστορία τού Τούρκου , τού Σέρβου , τού Ρουμάνου ή τού Αλβανού , καί άντιστρόφως .\nΣτό σχολείο ή μόνη είδηση πού παρέχεται είναι ότι αύτοί άποτελούν μονίμως «έχθρό» . Περαιτέρω διευκρινήσεις γιά τούτο δέν μπορούν φυσικά νά δοθούν , διότι έτσι ύπάρχει κίνδυνος νά βλαβή ή «έθνική ίδεολογία» τής έσωτερικής κατανάλωσης καί τού κοινοβουλίου . Διευκρινήσεις γιά τήν έννοια τού «έχθρού» προυποθέτουν κατ’ άνάγκην έμβάθυνση στό παρελθόν καί όδηγούν αύτομάτως στό έρώτημα , πώς κατέστη δυνατόν ένας χώρος κοινής προιστορίας -προιστορίας πού όλοι τήν αίσθάνονται καί δέν έχει μάλιστα νά έπιδείξη ούτε μιά περίπτωση «έθνικού » ή φυλετικού πολέμου – νά καταντήση ένα σύνολο άλληλοεχθρευομένων οίκοπέδων .\nΧρησιμοποιούμε συνειδητά τόν όρο «οίκόπεδα» , γιατί ό διαμελισμός τής Οθωμανικής Αύτοκρατορίας άκριβώς τέτοιο πράγμα έδωσε καί όχι «έθνικά» κράτη .\nΘά τό ίδούμε πιό κάτω καλύτερα . Είναι πάντως γενικώς γνωστό- καί πολύ καλύτερα άπό όλους τό γνωρίζουν όσοι ζούν στά κράτη αύτά — , ότι παρά τήν βιαιότητα τών συνόρων , τά ξερριζώματα τών πλυθυθσμών καί τίς άλλες τακτικές , πού κάθε άλλο παρά μέ μιάν έννοια «άνθωπίνων δικαιωμάτων» είχαν νά κάμουν , «έθνικά κράτη» στούς χώρους τής άνατολικής Μεσογείου τελικώς δέν άπετελέσθησαν . Ο όρος «βαλκανοποίηση» έμεινε άκριβώς σάν ό χαρακτηριστικός όρος περιπτώσεως , όπου είναι καθ’ έαυτή άδύνατη ή όποιαδήποτε χάραξη συνόρων . Καί τούτο βέβαια όχι τυχαία : ή έννοια τού «έθνους» μέ δυτικά χαρακτηριστικά έζητήθηκε σέ ένα χώρο , όπου άκριβώς ή ίστορία έπί 2.000 περίπου χρόνια έδούλευε συνειδητώς γιά τόν άντίθετο σκοπό- νά καταργήση κάθε έννοια έθνικού διαχωριστικού . Πράγμα πού τελικώς έπέτυχε . «\n7 Νοεμβρίου, 2015 στις 15:02\n@ 38 physicist\n«γρονθοκοπείται άνθρωπος από τραμπούκους»\nΣχόλιο (http://www.phorum.gr/viewtopic.php?f=80&t=186282&start=1170#p6819301) που αν και είναι λίγο υπερβολικό και τσουβαλιαστικό έχει μεγάλη δόση αλήθειας :\nΟλοι οι τραμπούκοι,δεξιοι και αριστεροι είναι αντιμνημονιακοι.\nΟλοι οι τραμπούκοι ανηκουν στο 62% που ψηφισε ΟΧΙ.\nΟλοι οι τραμπούκοι είναι αντικαπιταλιστες,αντιαμερικάνοι και αντιευρωπαιοι.\nΟλοι οι τραμπούκοι πουλανε σοσιαλισμο σκετο ή εθνικο.\nΟλοι οι τραμπούκοι μιλανε για λαικα κινηματα,λαικες ενοτητες και λαικους συνδέσμους.\n7 Νοεμβρίου, 2015 στις 15:06\nΝίκος Τεμπονέρας. Για να μη γράφω κατεβατά.\n7 Νοεμβρίου, 2015 στις 15:07\nΣτο μεταξύ, αν κατάλαβα καλά κι αν οι ειδήσεις αληθεύουν, οι διοργανωτές αφενός επανελαβαν το γνωστό μεταπολιτευτικό επιχείρημα της προβοκάτσιας (λέξη για πιθανές δικές τους ευθύνες σε ό,τι αφορά τουλάχιστον την περιφρούρηση) και αφετέρου δήλωσαν απολύτως πεπεισμένοι ότι ένα πρόσωπο το οποίο συνελήφθη είναι αθώο και πρέπει ν’ αφεθεί αμέσως ελεύθερο. Επομένως μοιάζουν να έχουν άριστη γνώση σχετικά με την ταυτότητα και την ενοχή των προσώπων που ενεπλάκησαν στο επεισόδιο, αφού ξέρουν ότι ο συλληθφείς προσπάθησε να βοηθήσει τον Κουμουτσάκο.\nΕκείνο που δεν κατάλαβα είναι το εξής: εάν ήταν προβοκάτσια, τίνος ήταν; Ποιος ακριβώς ήθελε ν’ αποσπάσει την προσοχή από τα δίκαια αιτήματα των διαδηλωτών και να τη στρέψει αλλού; (Το ξέρω ότι το cui bono είναι μια μέθοδος που της έχουν αλλάξει τα φώτα ένα σωρό σαλτιμπάγκοι αλλά ένας σαλτιμπάγκος πάνω-ένας κάτω, σιγά μη στάξει η ουρά του γαϊδάρου).\n7 Νοεμβρίου, 2015 στις 15:10\nΜεζεδάκια χθες βράδυ για σωματική τροφή, μεζεδάκια και σήμερα δια πνευματικήν τοιαύτην. Τις ευχαριστίες μας στους κομίσαντες\n7 Νοεμβρίου, 2015 στις 15:13\n@ 43 ndmushroom\nΚαι πού ξέρoυμε ότι αυτός που τον σκότωσε δεν είναι σήμερα αντιμνημονιακός ;\n7 Νοεμβρίου, 2015 στις 15:14\nΜα δεν είναι προφανές; Ο Φίλης! 😛\n7 Νοεμβρίου, 2015 στις 15:16\n#47. — Επειδή ακριβώς είναι οφθαλμοφανής ο παραλογισμός του ισχυρισμού, ήθελα να βεβαιωθώ ότι δεν έχω σαλτάρει τελείως, κι ευχαριστώ πολύ που με συνδράματε! 🙂\n7 Νοεμβρίου, 2015 στις 15:20\nTα μεζεδάκια είναι για γελάει το χειλάκι μας ,εντάξει; Για τα «σοβαρά» ,υπάρχει άλλο πρόσφορο ποντιακό νήμα, να ούμε!\n7 Νοεμβρίου, 2015 στις 15:24\nΒρε, καλώς την τιμημένη Ομογένεια από την Αραπιά. 🙂\n7 Νοεμβρίου, 2015 στις 15:28\n40α Ndmushroom α. Δεν ξέρω κατά πόσον το «chobani» είναι ελληνοπρεπές\nΗ χωριάτικη σαλάτα, που λέμε εδώ, στα τούρκικα λέγεται τσιομπάν σαλάτ. 😉\n7 Νοεμβρίου, 2015 στις 15:33\nΚαμία αντίρρηση. Εξάλλου, όλοι αντιμνημονιακοί είναι. Και ο Τσίπρας αντιμνημονιακός, και ο Σαμαράς αντιμνημονιακός, και ο Βενιζέλος αντιμνημονιακός…\nΕπίσης, τι ακριβώς συγκρίνουμε; Τι είναι ο Καλαμπόκας σήμερα, τι θα είναι οι ΔΑΠίτες μπράβοι σε 25 χρόνια; Άρα ο Βορίδης, που είναι κάργα μνημονιακός και φιλοευρωπαίος, αλλά στα νιάτα του κυκλοφορούσε με ένα εκδρομικό τσεκούρι, είναι τραμπούκος, είναι φιλοευρωπαίος, ή είναι και τα δύο;\nΤο κείμενο που παρέθεσες είναι απλή συμπύκνωση της θεωρίας των άκρων, όπου οι τραμπούκοι προέρχονται από τα άκρα, ενώ οι καλοί, οι κεντρώοι, οι νοικοκυραίοι τέλος πάντων, είναι ήσυχα παιδιά και κάνουν και το σταυρό τους.\nΟ τραμπούκος Καλαμπόκας ήταν πρόεδρος της ΟΝΝΕΔ. Οι μπράβοι που τρομοκρατούσαν, τότε και τώρα, τα πανεπιστήμια είναι μέλη της ΔΑΠ. Ακόμα, λοιπόν, κι αν αγνοήσουμε το (όχι και τόσο αβάσιμο, κατ’ εμέ) αντεπιχείρημα ότι η πολιτικά βίαιη επιβολή του δόγματος της λιτότητας συνιστά σαφώς μεγαλύτερο τραμπουκισμό, ο τραμπουκισμός δεν αποτελεί αποκλειστικό προνόμιο των άκρων, που τόσο χυδαία εξισώνονται στο σχόλιο που παρέθεσες.\n7 Νοεμβρίου, 2015 στις 15:36\nΔηλαδή σαλάτα του βοσκού; Λογικό μου ακούγεται. (εκτός αν υποννοείς ότι χωριάτικη σαλάτα=coban salat=greek salad, άρα coban=ελληνικός. Τραβηγμένο! 🙂 )\n7 Νοεμβρίου, 2015 στις 15:51\n@ 52 ndmushroom\nΜα σήμερα μόνο αυτοί που περιγράφονται στο σχόλιο που παρέθεσα τραμπουκίζουν. Για το παρόν είναι το σχόλιο. Όχι για πριν 25 χρόνια. Ο Βορίδης τώρα δεν είναι τραμπούκος.\nΤο σχόλιο φυσικά μιλάει για δύο άκρα. Στο ένα άκρο είναι οι τραμπούκοι και στο άλλο οι μη τραμπούκοι. Τραμπουκίζουν οι αντίθετες κατηγορίες από αυτές που περιγράφει το σχόλιο; Όχι.\nΤο σχόλιο δεν είναι καθόλου χυδαίο. αντίθετα περιγράφει μια πραγματικότητα.\nΠολλοί επηρεάζονται από την λιτότητα και δεν τραμπουκίζουν. Τραμπουκίζει μόνο ο ατζάτος, ο μπρατσάτος και ο σκύλος ο χορτάτος. Στα πανεπιστήμια άλλες πολιτικές δυνάμεις είναι πολύ πιο βίαιες από την ΔΑΠ, και τώρα και στο παρελθόν.\nΣαλάτα του βοσκού, εννοείται!\n7 Νοεμβρίου, 2015 στις 15:53\nΌταν σου κάνουν πλάκα μέχρι κι από την Ελευθεροτυπία του Σύριζα, τότε τα πράγματα είναι φως φανάρι. Παίξτε μπάλα, παίξτε ξύλο, παίξτε τις ιστοριοδιφικές πιτσικουλιές, ο τσιπράκος μνημονιάρχει κανονικά.\n7 Νοεμβρίου, 2015 στις 15:55\n10. Όχι ακριβώς φίλτρο. Περισσότερο εξοικονομητήρας νερού, ίσως αεριστήρας (;) νερού θα μπορούσαμε να πούμε. Επιτρέπει την ανάμιξη αέρα με το νερό και δίνει φαρδιά ομοιόμορφη μαλακιά δέσμη νερού χωρίς πιτσιλίσματα , εξοικονομώντας έτσι νερό.\n7 Νοεμβρίου, 2015 στις 15:58\nΑδικείτε τον Μπογδάνο, γιατί η ειδίκευσή του είναι η ροκ: μόλις άκουσε το κομμάτι των ACDC, αμέσως μάς ενημέρωσε ότι λέγεται Back το Black και περιέχεται στο δίσκο Highway to Hell…\n7 Νοεμβρίου, 2015 στις 16:04\n29 Φυσικά για το συγκεκριμένο συλλαλητήριο ισχύει ο υπαινιγμός και θα είδες τον Κασιδιάρη πρώτη μούρη στο πανώ Τραπεζούντα. Και ισως και για το σημερινό της Θεσσαλονίκης.\n35 Αν θυμάμαι καλά το αφήνει στη μέση «θα τα μάθετε όταν…» και ο Ππδ σχολιάζει ότι θα έλεγε «όταν πάτε στο Ελληνικό σχολείο»\n36 Βλάση, λες ότι οι οργανωτές δεν είχαν σχέση με τους χρυσαβγίτες και ότι οι χρυσαβγίτες παρεισέφρησαν περίπου όπως οι μπάχαλοι που κάνουν ντου στις παρυφές διαδηλώσεων της αριστεράς.\nΔυστυχώς οι φωτογραφίες σε διαψεύδουν:\n#57. — … Επιτρέπει την ανάμιξη αέρα με το νερό …\nΑκριβώς. Όποιος βάζει το στόμα κάτω από τη βρύση ρουφώντας αχόρταγα (και σπάταλα) το νερό που τρέχει για να ξεδιψάσει με την καρδιά του, ξέρει πολύ καλά πόσος αέρας βγαίνει κάτω απ’ αυτούς τους αεριστήρες. Πίνεις, πίνεις, πίνεις, κι αντί να ξεδιψάς φουσκώνεις σαν τούμπανο. 😦\n7 Νοεμβρίου, 2015 στις 16:05\nΔεν είμαι ούτε γαύρος ούτε ανθέλληνας, γιατί με βαράτε;\n7 Νοεμβρίου, 2015 στις 16:13\n58!! Bρε αυτός είναι\n7 Νοεμβρίου, 2015 στις 16:15\n2010 https://www.youtube.com/watch?v=mUuRwf6yIU0 και https://www.youtube.com/watch?v=0JZYZYZXR1g\nΌχι ότι έχει κάποιο νόημα. Εξάλλου όπως λες και εσύ, «Στα πανεπιστήμια άλλες πολιτικές δυνάμεις είναι πολύ πιο βίαιες από την ΔΑΠ, και τώρα και στο παρελθόν.». Άρα ξαφνικά το ζήτημα δεν είναι ποιοι τραμπουκίζουν, αλλά ποιοι τραμπουκίζουν «περισσότερο». Οπότε ας το αφήσουμε εδώ, πριν καταλήξουμε να συζητάμε για τον εμφύλιο και ποιος τον ξεκίνησε.\nΜα Ηελίοιο είναι το σωστό, όπου οιο η κατάληξη της γεν. εν. των δευτερόκλιτων. Ηελίου θα ήταν ο αττικός τύπος.\n7 Νοεμβρίου, 2015 στις 16:40\nΝέα κυβέρνηση στον Καναδά:\nΕπίσης, στο υπουργικό συμβούλιο χαρτοφυλάκια έχουν αναλάβει δύο Αβοριγίνοι βουλευτές και τρείς Σιχ πολιτικοί.\nΑβοριγίνικο μεζεδάκι, λέμε!\nΆλλο First Nations κι άλλο Aboriginals. Και κυρίως αλλού!\n7 Νοεμβρίου, 2015 στις 16:50\n65 Πώς τους λέμε αυτούς; Αυτόχθονες;\n7 Νοεμβρίου, 2015 στις 16:52\n#65 Υπάρχουν όμως και οι Aboriginal Canadians\n7 Νοεμβρίου, 2015 στις 16:54\nΠάντως, το «Αβοριγίνοι» πάλι αρλούμπα είναι.\nΣτα αγγλικά το aboriginal σημαίνει, λίγο πολύ, indigenous. Δεν αφορά μόνο την Αυστραλία.\nΈχω δει το Αβορίγινες χωρίς να ξέρω αν είναι σωστό. Πάντως το «Αβοριγίνιοι» δηλώνει καλές προθέσεις εκ μέρους του (βιαστικού) συντάκτη που δεν ήξερε και είναι απείρως καλύτερο απ’ το να είχε γράψει aboriginals μέσα σε ελληνικό κείμενο.\nΤώρα μεταξύ μας το βαλσάκι του Σοστακόβιτς Καραϊνδρίζει κάπως. 🙂 Μπερδεύουν βέβαια και οι τέσσερεις πρώτες νότες και η επανάληψή τους, που είναι συνηθισμένη αρχή για τρία τέταρτα. Και το «Άντρα μου πάει» έτσι ακριβώς αρχίζει.\nΝα μην τα ξαναπώ. Ο Φίλης, που γενικά μου είναι συμπαθής, πάτησε μπανανόφλουδα και έπεσε πάνω μας με ένα διπλό τόλουπ.\nΝα ήταν όλο αυτό αντιπερισπασμός; Μπα, δεν τους το ‘χω. Πρέπει να είσαι καλός πολιτικός για να κάνεις τέτοια. Και από την άλλη, με τόσο κόστος, δεν θα το έκανε κανένας σοβαρός πολιτικός.\nOι Γιουνάν έχουν ακόμα καλή φήμη στην Ινδία. Όταν πρωτοπήγαν εκεί θεωρήθηκε από τους επαΐοντες ότι ανήκουν στην πρώτη κάτω από τους βραχμάνους κάστα, των Ξατρίας, των πολεμιστών. Μετά τους υποβάθμισαν, τους ενέταξαν στους εμπόρους.\nΤους «Μογγόλους» όμως της Ινδίας δύσκολα μπορεί να τους θεωρήσει κανείς πραγματικούς Μογγόλους. Η πιο σωστή ονομασία τους είναι Μουγκάλ, που σημαίνει βέβαια Μογγόλοι στα Περσικά, αλλά στην πραγματικότητα είναι Ινδοί. Για την ακρίβεια, πρόκειται για μια εκπερσισμένη Τουρκο-Μογγολική δυναστεία που αρχικά μιλούσε Τούρκικα και που επικράτησε πάνω σε ινδικούς πληθυσμούς που μιλούσαν Ουρντού, που σύντομα έγινε η επίσημη γλώσσα του βασίλειου.\nΦτου, μέχρι να βάλω λίκνα με προλάβανε πεντέξι! 🙂\n7 Νοεμβρίου, 2015 στις 16:56\n#68. — Fishin’ ships / fish ‘n’ ships / fish ‘n’ chips\n7 Νοεμβρίου, 2015 στις 16:58\n#73. — Έτσι είναι δωμέσα, μοβόροι στα γλωσσικά. Ο Θεός να σε φυλάει …\n7 Νοεμβρίου, 2015 στις 17:00\nΚαι να πούμε ότι υπάρχει από παλιά στην ελληνική ιστορία :\n«IX. 1. Τὴν ἡγεμόνα γῆς καὶ θαλάσσης ἁπάσης πόλιν, ἣν νῦν κατοικοῦσι Ῥωμαῖοι, παλαιότατοι τῶν μνημονευομένων λέγονται κατασχεῖν βάρβαροι Σικελοί, ἔθνος αὐθιγενές· τὰ δὲ πρὸ τούτων οὔθ´ ὡς κατείχετο πρὸς ἑτέρων οὔθ´ ὡς ἔρημος ἦν οὐδεὶς ἔχει βεβαίως εἰπεῖν. Χρόνῳ δὲ ὕστερον Ἀβοριγῖνες αὐτὴν παραλαμβάνουσι πολέμῳ μακρῷ τοὺς ἔχοντας ἀφελόμενοι·»\n7 Νοεμβρίου, 2015 στις 17:03\nΑυτό ήταν αναμενόμενο, απλά λόγω σαββατοαπογεύματος περίμενα βραδύτερες αντιδράσεις. 🙂\n7 Νοεμβρίου, 2015 στις 17:07\nΈτσι κι εγώ, όταν στο φροντιστήριο μας βάλανε το «Ερρει τα κάλα, Μίνδαρος απεσσύα, πεινώντι τώνδρες, απορίομες τι χρή δράν” νόμιζα οτι στο απορίομες το ς ήταν τυπογραφικό λάθος, αντί του ν.\n* το βρήκα στο δίκτυο απεσσύα, εγώ το θυμάμαι στο βιβλίο του Καργάκου απεσσούα, αλλά πάνε τόσοι αιώνες από τότε…\n7 Νοεμβρίου, 2015 στις 17:11\n#77. — Μπα, ειδικά σήμερα κάθονται σαν τ’ αρπαχτικά μπροστά στα μόνιτορ κι αλίμονό σου. 😛\n7 Νοεμβρίου, 2015 στις 17:19\n7 Νοεμβρίου, 2015 στις 17:20\n…Καραΐνδρου; … Βαλς Νο 2,…\nΔεύτερο και Καραϊνδρωμένο;\n7 Νοεμβρίου, 2015 στις 17:22\n#80. — Κίντο, δεν καταλαβαίνω τίποτις. (Μου έχει ξανασυμβεί).\n7 Νοεμβρίου, 2015 στις 17:24\nΑκριβώς. Και μέσα σε άρθρο για τους Πόντιους και τους μπαγαπόντιους.\n7 Νοεμβρίου, 2015 στις 17:25\n82. Ε, δε φταις εσύ. Βγήκε μικρό…τώρα ισως; 🙂\n7 Νοεμβρίου, 2015 στις 17:27\n#84. — Αααααααααααα! 😀\n7 Νοεμβρίου, 2015 στις 17:46\nΝικοκύρη, έχει τίποτε η σπαμοπαγίδα; Για ρίξε κάνα γλέφαρο…\n7 Νοεμβρίου, 2015 στις 17:53\nΤελετή στον Τύμβο, για τον Μαραθώνιο που θα γίνει αύριο.\nΚάποιος από τους ομιλητέ;, Υπουργός Κοντονής. μπέρδεψε τους Μαραθωνομάχους με τους Μαραθωνοδρόμους αλλά το διόρθωσε ακαριαία.\nΚαι μόλις τελείωσε την ομιλία του o Δήμαρχος Μαραθώνα Ψηνάκης.\nΟυφ, χαλάρωσα. Τον άκουγα με κομμένη ανα[νοή, μην πει τίποτε για κουκλίτσες κουλές και τέτοια 😉\nΚι είναι κι εκείνοι οι σύγχρονοι Πέρσες, δημότες Μαραθώνος.\n7 Νοεμβρίου, 2015 στις 18:25\n64, …19, 22\n…Ηελίοιο είναι το σωστό… Ηελίου θα ήταν ο αττικός τύπος…\nΠρόλαβες την ερώτησή μου, αν το «ηελίοιο» στην κλασική ομηρική φράση «Ζώειν και οράν φάος ηελίοιο» είναι όντως σωστό ή έχει επηρεαστεί από παλιό τυπογραφικό λάθος.\n7 Νοεμβρίου, 2015 στις 18:32\nMRW I go to the wrong child predator convention\n7 Νοεμβρίου, 2015 στις 18:36\nEυχαριστώ για τα νεότερα!\_\n86-89 Απορώ πώς δεν ετρόμαξε η σπαμοπαγίδα!\n81 Πολύ καλό το καραϊνδρωμένο!\nΣτις ΗΠΑ, τουλάχιστον, η ιστορία με το ελληνικό γιαούρτι ξεκίνησε λίγο-πολύ με την ΦΑΓΕ, και με την επιτυχία που ακολούθησε υπήρξαν αρκετοί μιμητές.\nΣτο μεταξύ ξεκίνησε χορός μηνύσεων:\nΗ ΦΑΓΕ μήνυσε την Τσομπάνι (ότι η γυναίκα του βοσκού έκλεψε, λέει την εφτασφράγιστη και μυστική συνταγή από την ΦΑΓΕ),\nκαι, κέρδισε, λέει.\nΤσομπάνι και ΦΑΓΕ έχουν μηνυθεί από συμφέροντα καταναλωτών.\nΚαι μέσα στην σύγχυση, η βοσκοπούλα ζητάει, λέει, ένα δις από τον τσομπάνη – ο οποίος, υποθέτω, το φυσάει, το χρήμα και το γιαούρτι*.\n*και δεν κρυώνει…\n7 Νοεμβρίου, 2015 στις 19:03\nΤί, δεν διαστέλλεται πια το σύμπαν; Έκανε μια στάση να συνομωτήσει…\n7 Νοεμβρίου, 2015 στις 19:04\n» Ενδεικτικό είναι το Waltz No 2 του Dmitri Shostakovich, που ακούσαμε στο φιλμ Μάτια ερμητικά κλειστά του Στάνλεϊ Κιούμπρικ.»\n7 Νοεμβρίου, 2015 στις 19:07\nΦισάτικο, παρά τοις εν Βρετανία Κυπρίοις…\n7 Νοεμβρίου, 2015 στις 19:21\nΗ δίκη που κέρδισε η ΦΑΓΕ, βέβαια, δεν αφορά τη μυστική συνταγή, αλλά τη χρήση της επωνυμίας «greek yoghurt» στην από εδώ μεριά του Ατλαντικού. Η Chobani πίαστηκε λίγο αδιάβαστη. Στην Αμερική μπορεί να πουλάει ελληνικά γιαούρτια, φέτες και να χτίζει Πύργους του Άιφελ στο Λας Βέγκας, αλλά εντός ΕΕ υπάρχουν κανόνες, προστατευόμενες ονομασίες, γεωγραφικές ενδείξεις κλπ.\nΕμείς πάντως κυρ-Βλάση μου στα δυτικά προάστια Ρωσοπόντιους λέγαμε τους μικροπωλητές απ’ όπου αγοράζαμε στις λαϊκές δίσκους ξηράς κοπής για σβουράκια και δραπανοκατσάβιδα ρεύματος ρώσικα ή ανατολικογερμανικά, ξέροντας ότι ήρθαν από την ΕΣΣΔ, όπως και Ρωσοπόντιος αυτοαποκαλείται ο Έλληνας συνάδελφός μου απόγονος πολιτικών προσφύγων και σπουδάσας στην Πολυτεχνική του Κιέβου.\n7 Νοεμβρίου, 2015 στις 19:25\nΝίκο νομίζω ότι το υποτιμάς ελαφρώς το «βαλς ν.2». «Χαριτωμένο και πιασάρικο» «ακούγεται σε τηλεφωνητές και ασανσέρ»…\nΤι διάλο… Για τον Σοστακόβιτς μιλάμε, όχι για τον… Φάουστο Παπέττι!\n#38: Από ελλιπή περιφρούρηση και εν πλήρη αγνοία και εκπλήξει τους βρέθηκαν κι όλοι οι υπόλοιποι, μη συμμοριακοί [*] βουλευτές να κλανουν πορεία αλαμπρατσέτα πέντε μέτρα δίπλα στους κασιδιαραίους.\nΦυσικέ, ποιός π….. έχει βάλει το λ δίπλα στον τόνο ρε γμτ;\n#56: Αν και δεν συμφωνώ με όλα όσα λες, οφείλω να ομολογήσω ότι έχεις καλή αίσθηση του χιούμορ. Μ’ έκανες και γέλασα…\n7 Νοεμβρίου, 2015 στις 19:41\n«Ειδησεογραφία» Πρώτου Θέματος: Όσοι τα βάζουν με το Φίλη «εξηγούν», όσοι τον υπερασπίζονται «διασκεδάζουν εντυπώσεις».\n(πώς δεν έχει καταρρεύσει ακόμα το τούνελ του Μον Μπλαν, απορώ)\n7 Νοεμβρίου, 2015 στις 19:42\n.Πρέπει να είμαστε προσεκτικοί στα γλωσσικά!\n.>>«η απόφαση επάρθη». Ο αρθρογράφος πρέπει να ξέρει ποντιακά! :Η Ρωμανία πέρασε, η Ρωμανία ‘πάρθεν.\n7 Νοεμβρίου, 2015 στις 19:51\n97 Η άποψη για το κομμάτι του Σοστ. δεν είναι δική μου, Αλέξη\n98 Και μιλάμε για τοποθετήσεις όπως (Λοβέρδος): Τα σκέρτσα των σαλονιών της επιστήμης δεν αφορούν την πολιτική\n99 Κι εγώ το σκέφτηκα αυτό 🙂\n7 Νοεμβρίου, 2015 στις 20:35\nΚάτι ξέρει απο σκέρτσα ο Λοβέρδος\nΔυστυχώς το αρχείο της Αυγής δεν λειτουργεί, οπότε το ξαναθυμίζω απο αναδημοσίευση http://sitalkisking.blogspot.gr/2012/09/blog-post_14.html\nΤης Μαρίας επάρθη ο νους, αδύνατος να υπομείνει το βάρος τόσης συμφοράς. Να μας πει ο Σπύρος αν χρησιμοποιείται ακόμη.\n7 Νοεμβρίου, 2015 στις 21:12\n#0: Και η Πυθία τούς χρησμοδοτεί τα εξής: Την Αρκαδίαν με ζητείς; Μεγάλον πράγμα με ζητείς· δεν θα σε την δώσω\nΣμυρνιά ήταν η Πυθία; 😀\n7 Νοεμβρίου, 2015 στις 21:20\n101. Πού να χρησιμοποιείται; Πού να ξέρω τι κάνουν στο Πάντειο;\n7 Νοεμβρίου, 2015 στις 21:24\nΜιας και εδώ λεξιλογούμε: κουμούτσα –> Κουμουτσάκος\n7 Νοεμβρίου, 2015 στις 21:28\n42 – Όλοι οι τραμπούκοι, πάνω απ΄όλα είναι τραμπούκοι, κι ο μεγαλύτερος όλων, ο σοφός και κυρίαρχος λαός.\n7 Νοεμβρίου, 2015 στις 21:34\nΣυνεννόηση Λοβέρδος. Ποιο Πάντειο; Τζάμπα άφησα το κενό;\nΓια το κορφιάτικο; επάρθη του Πολυλά σε ρώτησα. Κάποιος μου πήρε το νου/ο νους μου επάρθη 🙂\n7 Νοεμβρίου, 2015 στις 21:51\n«Όλοι οι τραμπούκοι, πάνω απ΄όλα είναι τραμπούκοι,»\nΜα ναι, συμφωνώ. Απλώς τα τελευταία χρόνια παρατηρώ ότι οι περισσότεροι τραμπούκοι να έχουν τα εξής χαρακτηριστικά :αντιμνημονιακοί, αντικαπιταλιστές, αντιαμερικάνοι και αντιευρωπαίοι. διεθνιστές-σοσιαλιστές ή εθνικοσοσιαλιστές, υποστηρικτές λαϊκών κινημάτων, λαϊκών ενοτήτων και λαϊκών συνδυασμών.\nΔεν σημαίνει ότι όσοι έχουν τα παραπάνω χαρακτηριστικά είναι τραμπούκοι, αλλά ότι οι τραμπούκοι έχουν τα παραπάνω χαρακτηριστικά.\n«μεγαλύτερος όλων, ο σοφός και κυρίαρχος λαός.»\nΌχι όλος ο λαός, μερικοί μόνο.\nΤραγουδάκι κι από μένα να κεφάρεις :\n7 Νοεμβρίου, 2015 στις 21:59\nΒεβαίως, να πούμε την αλήθεια, αν οι Πόντιοι κατέβαιναν ως «απόγονοι των Ποντίων» για να διαδηλώσουν για τον… ΕΝΦΙΑ, θα αναφωνούσαν όλοι: «μα καλά πόντιοι είναι;».\nΕίναι λοιπόν αδύνατον να γνωρίζει κάποιος αν τα μέλη ενός ποντιακού σωματείου έχουν διαδηλώσει ως μέλη άλλης συσσωμάτωσης στα πλαίσια των πολλαπλών ρόλων που έχει κάθε άνθρωπος στην κοινωνία.\nΩραίο το μεζεδάκι του Μπογδάνου, το ύφος του οποίου για να μην το αντιπαθήσει κάποιος, θα πρέπει να καταβάλλει… υπεράνθρωπες προσπάθειες.\n7 Νοεμβρίου, 2015 στις 22:18\n106. Α, οκ. 🙂 Όχι δεν το έχω ακούσει.\n7 Νοεμβρίου, 2015 στις 22:35\n107 – «υποστηρικτές λαϊκών κινημάτων, λαϊκών ενοτήτων και λαϊκών συνδυασμών.» Τους οποίους ο λαός ανέχεται, αν δεν τους επιβραβεύει και αναδεικνύει με την ψήφο του.\n«Όχι όλος ο λαός, μερικοί μόνο.» δεν είναι τραμπούκοι! Υποτιμάς πολύ την λαϊκή τρομοκρατία, που είναι πολύΠλευρη (χαμόγελο).\nΕυχαριστώ πολύ για το τραγούδι της Καραϊνδρου; ναί ναί Καραϊνδρου (χαμόγελο).\nΠάρε κι ένα Dmitri.\n7 Νοεμβρίου, 2015 στις 22:39\n@ 110 ΛΑΜΠΡΟΣ\nΔεν ακούω τίποτα. 😦\nΑλλά ας αλλάξουμε ρεπερτόριο ! 🙂\n7 Νοεμβρίου, 2015 στις 22:51\nΤώρα, μια που κι ο Σοστακόβιτς μεσουράνησε την περίοδο του πολέμου και πέρα, δεν ξέρω ποιός έκλεψε ποιόν (βλέπε, δεν ξέρω πότε γράφτηκε το βαλσάκι), ακούγοντας αυτό το ρεφραίν της Νίτσας Μόλλυ, το 1941 :\n( η απάντηση βεβαίως, ήταν από ψωμί και χυλό, έως καφέ).\n7 Νοεμβρίου, 2015 στις 22:52\nΕίχαν ξεμείνει από πρωτοσέλιδο στην Ελευθεροτυπία εκείνο τον καιρό που ήταν διευθυντής ο Αλέκος Φιλιππόπουλος. Χωρίς πολύ σκέψη τους λέει: Βάλτε » Η CIA πίσω από το…». Δεν θυμάμαι το γεγονός ήταν πάντως εγχώριο και σίγουρα δεν είχε σχέση η CIA με αυτό.\nΠαραθέτω το περιστατικό για να φανεί η ανευθυνότητα και όχι μόνον, των διαφόρων δημόσιων προσώπων.\nΗ παροιμία «όποιος μικρομάθει δεν γεροντοαφήνει » όλο και πιο συχνά έρχεται στον νου ημών που έχουμε κάποια ηλικία και έχουμε ζήσει γεγονότα π.χ της δεκαετίας του ΄70 και του ΄80. Μπορούμε λοιπόν να συγκρίνουμε τον βίο και την πολιτεία προσώπων που τα είχαμε γνωρίσει στα αμφιθέατρα και διαπιστώνουμε ότι δεν έχουν προσθέσει κάτι περισσότερο στην όποια υπευθυνότητά τους όταν τα ίδια αυτά πρόσωπα ανέλαβαν δημόσια αξιώματα.\n7 Νοεμβρίου, 2015 στις 22:59\nΑ μάλιστα, η wiki λέει ότι η «Σουίτα για ορχήστρα τζαζ» (έτσι μπάβο ντε, άκου «ποικίλης μουσικής»), συνετέθη το 1938… Το θέμα είναι πότε συνετέθη το «σπανιόλικο βαλσάκι» του Ramos, που με ελληνικούς στίχους του Οικονομίδη έγινε το 1941 «Βρες αν μπορείς»…Γι αυτό έλεγα «ποιος έκλεψε ποιον»…\n7 Νοεμβρίου, 2015 στις 23:06\nΚαι μια που πιάσαμε αυτή τη διασύνδεση, να και η ορθογραφία της εποχής, όπως τα λέγαμε χτες, που τη μετέφεραν αυτούσια στο «kithara.to» :\nΜου ‘πες πως τώρα δεν θέλεις γιά δώρα\nγιά να μ’ αγαπήσης ναζού\nΒρές αν μπορής, τι σου έφερ’ απόψε\n7 Νοεμβρίου, 2015 στις 23:20\n@35 ( Avonidas). Υποθέτω ότι αναφέρεσαι στο επίπεδο του δασκάλου εκείνης της εποχής αλλά και στην…αφασία που διέκρινε κάποιους από αυτούς.\nΕπιβιώνει κάτι εξίσου ζημιογόνο. Για να αποφύγει τα ζόρια ο καθηγητής ή ο δάσκαλος και με πρόσχημα το χαμηλό κατά την γνώμη του επίπεδο της τάξης κρατάει χαμηλά το επίπεδο διδασκαλίας. Σε μια οποιαδήποτε τάξη υπάρχουν μαθητές-λίγοι- που είναι ικανοί ν ακούσουν το κάτι παραπάνω και είναι εγκληματικό να μην τους δίνεται.\n7 Νοεμβρίου, 2015 στις 23:37\n114 – «Οι μη ηλίθιοι άνθρωποι πάντα υποτιμούν την καταστροφική ισχύ των ηλίθιων ατόμων. Συγκεκριμένα, οι μη ηλίθιοι άνθρωποι συνεχώς παραβλέπουν πως η συναναστροφή/συγχρωτισμός με ηλίθια άτομα, αποδεικνύεται απαρέγκλιτα μοιραίο λάθος – ανεξάρτητα από χρόνο, τόπο και συνθήκες. O ηλίθιος άνθρωπος είναι πιο επικίνδυνος από τον κακοποιό» (C. Cipolla).\nΦαντάσου πόσο πιο επικίνδυνος είναι ο πανηλίθιος, ειδικά αν ο σοφός λαός τον εκλέγει κυβερνήτη.\n7 Νοεμβρίου, 2015 στις 23:57\nΘα παρακαλούσα να μην αποκαλείτε τους βλάκες ηλίθιους\n8 Νοεμβρίου, 2015 στις 00:02\nεπιτρέψατέ μοι να παραθέσω δύο λησμονημένας ποντιακάς παροιμίας από το μνημειώδες σύγγραμμα του Α.Α. Παπαδοπούλου «Παροιμίαι του Πόντου» (επιμέλεια Νικολάου Πολίτου) που αποδεικνύουν πόσον καλοπερασάκηδες είμεθα ημείς οι Πόντιοι: Υμνούμε τον τεμπέλην, τον δειλόν και τον αποφεύγοντα να χέση διά να μή πεινάση…\n8 Νοεμβρίου, 2015 στις 02:11\nΜοιάζουν τόσο τα δυο βαλσάκια; Στην κεντρική μελωδία, θα μου πεις.\n120 Η μάνα του Χωσέ δεν έκλαψε ποτέ, λέγανε επί χρηματιστηρίου. Μέχρι που κλάψανε με μαύρο δάκρυ\n8 Νοεμβρίου, 2015 στις 03:01\nΚι η απάντηση βεβαίως ήταν κυρίως Ψωμί!\n8 Νοεμβρίου, 2015 στις 03:04\n8 Νοεμβρίου, 2015 στις 03:11\nΓέρων Βάταλος, ο Πόντιος 😉\n8 Νοεμβρίου, 2015 στις 07:33\n@118.(Λάμπρος) Διάβασα το συγκεκριμένο βιβλίο και το έχω στη βιβλιοθήκη μου μαζί με μερικά ακόμη περί βλακείας.\nΜπορώ να δείξω ανοχή στη βλακεία υπό τον όρο να μη συνοδεύεται με θράσος.\n8 Νοεμβρίου, 2015 στις 07:51\nΕ τοτε δεν έχει γούστο\n8 Νοεμβρίου, 2015 στις 07:52\nΕίναι φιλανθρωπία, ουπς, φιλοβλακεία\n8 Νοεμβρίου, 2015 στις 09:18\n125 . Η ανοχή στην βλακεία, φέρνει την συνήθεια σαυτήν, με αποτέλεσμα να θεωρείται δεδομένη και προσόν, και να αποκλείεται η εξυπνάδα, γι αυτό κυβερνούν οι βλάκες, στα φανερά τουλάχιστον.\n8 Νοεμβρίου, 2015 στις 09:20\nΓια ανοχή έγραψα Γς. Φίλος ποτέ!\n8 Νοεμβρίου, 2015 στις 09:28\nαπό δόλο δηλαδή. Οχι συναισθηματικά\n8 Νοεμβρίου, 2015 στις 10:07\n95 Όπως λένε και στο Γουέστερος «TTIP is coming»\nΝομίζω ότι στην Ελλάδα το TTIP, η Διατλαντική Συμφωνία Εμπορίου, εφαρμόζεται πειραματικά με το τρίτο μνημόνιο, την ημέρα που υπογράφονταν το ξεπούλημα 15 αεροδρομίων, μας απασχολούσε το δίλημμα «περί του φύλου των Αγγέλων», γενοκτονία ή εθνοκάθαρση…\n8 Νοεμβρίου, 2015 στις 10:55\nΣτράβων, ΙΕ΄, 9: «ἔδωκε δὲ Σέλευκος ὁ Νικάτωρ Σανδροκόττῳ, συνθέμενος ἐπιγαμίαν καὶ ἀντιλαβὼν ἐλέφαντας πεντακοσίους». 🙂\n[Λαμβάνοντας υπόψη τις δυσχέρειες που παρουσίαζε η προσπάθεια εδραίωσης της εξουσίας τους στις παραμεθόριες περιοχές, αλλά και την απειλή ενδεχόμενης αντεπίθεσης του Αντίγονου στα δυτικά του κράτους του, ο Σέλευκος προτίμησε να συνάψει συνθήκη με τον Ινδό ηγεμόνα (περίπου 305 με 303), προβαίνοντας σε σημαντικές εδαφικές παραχωρήσεις: η Αραχωσία, μεγάλο τμήμα των Παροπαμισάδων, η περιοχή της Γκαντάρα, η Γεδρωσία και μέρος της Αρίας πέρασαν στη δικαιοδοσία του Σαντραγκούπτα. Η συνθήκη περιελάμβανε και ρήτρα επιγαμίας, την οποία οι νεότεροι μελετητές ερμήνευσαν με διαφορετικούς τρόπους: για κάποιους, ο όρος αναφέρεται σε ενδεχόμενο δυναστικό γάμο, πιθανώς μεταξύ του Ινδού βασιλιά και κάποιας από τις κόρες του Σέλευκου. Το πιθανότερο είναι, όμως, η ρήτρα επιγαμίας να συνιστούσε αναγνώριση του κύρους των μικτών γάμων.]\nΩς συνήθως, από τα λημέρια μου . 🙂\n8 Νοεμβρίου, 2015 στις 11:00\n133 Ευχαριστούμε πολύ Ρογήρε -σχεδόν αμέσως λοιπόν άρχισαν οι επιγαμίες.\n8 Νοεμβρίου, 2015 στις 12:26\nΆραγε είναι μεζεδάκι (θαλασινό) το Νότια Σινική Θάλασσα για τη Θάλασσα της Νότιας Κίνας ; εδώ http://www.ert.gr/ipa-tha-sinechisoume-tis-stratiotikes-epichirisis-sti-notia-siniki-thalassa/\nΜόνο εγώ πιστέυω ότι αλλάζει τελειως το νόημα πρέπει να είναι μετάφραση του South China Sea .Στη μια περίπτωση (Θαλασσα της Νότιας Κίνας) περιγράφουμε τη θάλάσια περιοχή στις ακτές της νότιας Κίνας ενώ στην άλλη ψάχνουμε να βρούμε που είναι η βόρεια Σινική Θάλασσα. Θα πείτε το δέθυτερο ακούγεται πιο επίσημο.\nΜια που το ε΄φερε η κουβέντα μην ψάχνετε τη Γέφυρα του Αδάμ στη Νότια Κίνα και στη Νότια Σινική Θάλασσα είναι μεταξύ Ινδίας και Σριλάνκας.http://www.nautilia.gr/forum/showthread.php?28235-%C7-%C3%DD%F6%F5%F1%E1-%F4%EF%F5-%C1%E4%DC%EC\n8 Νοεμβρίου, 2015 στις 13:38\n@ 115 «Α μάλιστα, η wiki λέει ότι η «Σουίτα για ορχήστρα τζαζ» (έτσι μπράβο ντε, άκου «ποικίλης μουσικής»), συνετέθη το 1938…»\nΚι όμως, ο αυθεντικός τίτλος της σουίτας είναι : Suite for Variety [Stage] Orchestra. Οπότε, αν θελήσουμε να μεταφράσουμε τον τίτλο στα ελληνικά, ή «ορχήστρα ποικίλης μουσικής» θα την πούμε ή «ορχήστρα βαριετέ», που είναι ακόμα πιο προβληματικό.\nΓια πολλά χρόνια βέβαια, η εν λόγω σουίτα παιζόταν (κι έγινε δημοφιλής) με τον λανθασμένο τίτλο «Σουίτα [αρ.2] για ορχήστρα τζαζ», που είναι ΑΛΛΟ έργο.\nΗ χρονολογία σύνθεσης του Βαλς νο 2 έχει (μάλλον) λυθεί οριστικά: Είναι του 1955-56, για τις ανάγκες της ταινίας Pervyy Eshelon http://www.imdb.com/title/tt0048482/.\nΚαι να κι η σκηνή όπου ακούγεται: https://www.youtube.com/watch?v=xMU2fy1tCnQ\n8 Νοεμβρίου, 2015 στις 14:07\nΕπομένως, το βαλσάκι του Ράμος είναι προγενέστερο απο το βαλς του Σοστακόβιτς.\n8 Νοεμβρίου, 2015 στις 14:52\n@130. Δόλος γιατί; Αυτοπροστασία και οικονομία δυνάμεων.\nΝαι, ασφαλώς κ.Σαραντάκο. Εκτός πια κι αν ο Σοστακόβιτς ανακύκλωσε το 1955 παλαιότερη, προπολεμική του μελωδία. Και θα ήταν πραγματική έκπληξη αν, όντως, η μελωδία είναι προπολεμική, είναι η αλήθεια. Η μουσική που έγραφε ο Σοστακόβιτς το 30-40, αλλά κι η ενορχηστρώσεις του, ΑΚΟΜΑ ΚΑΙ ΓΙΑ ΤΟΝ ΚΙΝΗΜΑΤΟΓΡΑΦΟ, ελάχιστη σχέση έχουν με το πολύ μεταγενέστερο, γλυκερό κατά τη γνώμη μου, βαλσάκι που ακούμε εδώ… Και, βέβαια, τίποτα δεν αποκλείει να «δανείστηκε» τη μελωδιούλα του Ράμος .\n8 Νοεμβρίου, 2015 στις 18:36\n120, Βάταλος (εξ αντιγραφής)\n– «Δουλείαν εύρες; Άφς και φύγον. Φαείν εύρες; Κάθκα και φα»\nΣερραϊστί: Είδες καυγά, φύγε. Είδες φαϊ, κάτσει κι φάει\n– «Τι φοβετζέα η μάννα καμμίαν κ’ έκλαψεν»\nΣερραϊστί: Τ’ς φύβγας μάννα δεν έκλαψε\n8 Νοεμβρίου, 2015 στις 19:11\nΗ πρώτη γυναίκα πρεσβευτής\nΗ πρέσβειρα είναι, πλέον, ντεμοντέ;\n8 Νοεμβρίου, 2015 στις 20:08\nενδιαφέρον το απόσπασμα από την ταινία.\nΑφού λοιπόν ο Σοστακόβιτς το έγραψε για ταινία, προφανώς ήθελε, ίσως και το σενάριο απαιτούσε, να γράψει ένα απλό ανέμελο βαλσάκι, που μεταξύ μας δεν είναι καθόλου κακό.\nΔεν νομίζω, όμως, ότι αντέγραψε κανείς τίποτα. Μάλλον είναι σύμπτωση. Άλλωστε μοιάζει μόνο η αρχή της μελωδίας, από την οποία του Ράμος δε φαίνεται να φεύγει, ενώ ο Σοστακόβιτς την αναπτύσσει ωραία.\nΕκείνο το αρχικό λάαα-φα-μι-ρέ, όπως ξανάπα, μου φαίνεται συνηθισμένο για βάλς. Στο Άντρα μου πάει, εκεί που τραγουδάει :Τέ-λω να μπιιιι-σκε- φτώ (να μη πενσέφσω, κλπ) επίσης είναι ίδιο.\n8 Νοεμβρίου, 2015 στις 20:23\nΜα το συνήθιζε ο Σοστακόβιτς να διασκευάζει μελωδίες. Υπάρχουν δυο-τρεις εκδοχές του γνωστού Tea for two — για να μην αναφέρω την ωραία ένταξη του «Επέσατε θύματα» σε δεν θυμάμαι ποια συμφωνία.\n8 Νοεμβρίου, 2015 στις 20:33\n#142. — Τέ-λω να μπιιιι-σκε- φτώ …\nΌχι, όχι, τέλω να μπριακευτώ, να μην πενσεύσω, που θα πει «θέλω να μεθύσω, να μη σκέφτομαι». Ωραιότατοι εξελληνισμοί του inebriare (μεθώ — και ubriaco ο μεθυσμένος) και, βεβαίως, του pensare.\nΚαι για του λόγου το αληθές, οι τέσσερεις αρχικές νότες του Πρώτου κοντσέρτου για πιάνο του Τσαικόφσκι, είναι οι ίδιες.\nΟι νότες, τα διαστήματα κι οι κλίμακες είναι συγκεκριμένα, το θέμα είναι, τι τα κάνει κανείς και πως τα αναπτύσσει.\nΑν οι δικαστές που εκδίκασαν τη διένεξη μεταξύ Τσιτσάνη και Χατζιδάκη είχαν γιουτιούμπι, θα είχαν ίσως σκεφτεί ότι η πατρότητα του «Αγάπη που ‘γινες» ή αλλιώς «Τρελλέ Τσιγγάνε» δεν είναι κανενός από τους δύο, αλλά ανήκει στον Ρένταρο Τάκι, που έγραψε πριν το 1903 αυτό που θεωρείται σαν το πιο γνωστό τραγούδι της Ιαπωνίας. Καθώς μετά την εισαγωγή μπαίνει το πνευστό, είμαι σίγουρος ότι θα ακούσετε τα λόγια ενός από τα δύο ελληνικά τραγούδια που ανάφερα, σε πιο αργό τέμπο :\nΦυσικά είναι και δω σύμπτωση.\n8 Νοεμβρίου, 2015 στις 20:36\nΗ τελευταία ταινία του Σέρτζιο Λεόνε, που την άφησε ανολοκλήρωτη, ξεκίναγε με τα χέρια του Σοστακόβιτς να ολοκληρώνουν την παρτιτούρα, να παραδίδει τα έγγραφα σε έναν αγγελιαφόρο, εκείνος σε έναν πιλότο. Ο πιλότος τα ρίχνει πάνω από το πολιορκημένο Λένινγκραντ και η διαρκής λήψη ολοκληρώνεται με την παρτιτούρα να φτάνει στα σκελετωμένα χέρια του διευθυντή της ορχήστρας.\nΛένε, ακόμη, πως ο Λεόνε τσακώθηκε με τον Ερυθρό Στρατό γιατί του είχαν εξασφαλίσει μόνο 300 τανκς για τα γυρίσματα, ενώ ο ίδιος απαιτούσε 3.000!\nΑ ρε, τι ταινία χάσαμε, γμτ!\n8 Νοεμβρίου, 2015 στις 20:38\n145 β: Δεν το ήξερα το γιαπωνέζικο. Αλλά είσαι βέβαιος ότι έγινε δίκη για το Αγάπη πούγινες;\nΤους στίχους τους πήρα από το Στιχοι,gr\n… για να μην κάνω κάνα λάθος 🙂\n8 Νοεμβρίου, 2015 στις 20:41\n#148. — Χαχαχά, Ιάκωβε, αυτό το τραγούδι είναι ο παράδεισος των ραμονιών!\n8 Νοεμβρίου, 2015 στις 20:45\nΑλλά είσαι βέβαιος ότι έγινε δίκη;\nΈτσι έχω ακούσει , αλλά δεν το υπογράφω. Επίσης ότι ο Χατζιδάκις δήλωσε ότι, ναι, το πήρε αλλά το άλλαξε στο στυλ και το έκανε Χατζιδάκι.\n8 Νοεμβρίου, 2015 στις 21:41\nΈγραψαν «Η Ρωμανία κι αν επέραcεν ανθεί και φέρει κι άλλο»!!; Δε βγαίνει ο στίχος ρε παιδιά, δε βγαίνουν οι συλλαβές, δεν έχετε ξανακούσει δεκαπεντασύλλαβο;\n8 Νοεμβρίου, 2015 στις 21:44\nΕυχαριστώ για τις διευκρινίσεις για το βαλσάκι, που εγώ βιαστηκά το πήγα πριν από τον πόλεμο. Φυσικά, παρθενογένεση -κατά πολλούς- δεν υπάρχει (εγώ δεν το ενστερνίζομαι, αλλά ωστόσο υπάρχει και «καλή διασκευή», που εξαφανίζει την πρωτότυπη ιδέα).\nΗ ουσία είναι ότι ακούγοντας το βαλσάκι του Σοστακόβιτς, εμένα μου μπάινει αμέσως στο μυαλό το «Βρες αν μπορείς». Ε, κι όταν στο δικό μου, φτωχό μουσικό κριτήριο, μπει τέτοιος…»διάολος», το σκέφτομαι φωναχτά, γι αυτό και μπήκα και στον προβληματισμό να το ψάξω.\nΑπό την άλλη, ακόμα και σε αντιγραφές, μπορούν τα πράγματα να είναι τόσο «δουλεμένα», που να μη δημιουργηθεί καμιά τέτοια εντύπωση…\nΚαι πάλι όμως, όλος ο συλλογισμός μου δε σημαίνει ότι κάποιος έκλεψε κάποιον.\nΤώρα, το κονσέρτο του Τσαϊκόφσκι, ναι μεν μπορεί να πατάει στις ίδιες νότες (έτσι κι αλλιώς, οι νότες εφτά είναι όλες κι όλες) αλλά λόγω διαφορετικού μέτρου, μετατροπίας σε μείζονα αμέσως κλπ., ξεφεύγει και αναπτύσσει μια εντελώς δική του ιδέα, άρα σίγουρα δε μπορούμε να το συγχέουμε.\n8 Νοεμβρίου, 2015 στις 21:46\n151 Έτσι το έχει και η Βικιπαίδεια από τσιτάτο (μάλλον) του αρχιποντιοπατέρα Μιχ. Χαραλαμπίδη. Φαίνεται ότι ο εθνικά σωστός στίχος είναι ο δεκαεφτασύλλαβος 🙂\n8 Νοεμβρίου, 2015 στις 21:57\n@88 κ.ά. (Ηελίοιο – Ηελίου)\nΜιας και δε βλέπω εδώ γύρω τον Σμερδαλέο, επιτρέψτε μου να καλύψω μέρος (βέβαια) του κενού που αφήνει η απουσία του:\nΗ αρχική κατάληξη της γενικής της β’ κλίσης (δηλ. των εις -ος) ήταν *-osjo. Σιγάται το -σ-, μένει *-ojo. Αυτό σε ορισμένες διαλέκτους δίνει -οιο, δηλαδή ουσιαστικά παραμένει ίδιο, π.χ. Ηελίοιο. Σε άλλες σιγάται και το γιωτ, κι έχουμε *-οο, κι από κει, κατά συναίρεση των δύο όμικρον, -ου, π.χ. Η(ε)λίου..\n8 Νοεμβρίου, 2015 στις 22:15\nΕ όχι και τσιτάτο του Χαραλαμπίδη το γνωστό διπάτ. Μη το χέσουμε κι εντελώς\nΗ Ρωμανία ‘πέρασεν η Ρωμανία ‘πάρθεν.\nΗ Ρωμανία αν ‘πέρασεν ανθεί και φέρει κι άλλο… https://www.youtube.com/watch?v=fGfxmpJvX8Q\n155 Σε τσιτάτο του Χαραλαμπιδη βρίσκεται ο λαθεμένος 17σύλλαβος στίχος με το «κι αν επέρασεν» αντί του «αν πέρασεν»\n8 Νοεμβρίου, 2015 στις 22:19\n«Πέρασε» είναι στο τραγούδι και όχι επέρασε. Συνηθισμένη η συνίζηση στον δημοτικό στίχο και έτσι καταλήγουμε πάντα σε 15σύλλαβο. Άλλωστε η συνίζηση είναι αποτέλεσμα μόνο φωνητικό και όχι γραφής.\n8 Νοεμβρίου, 2015 στις 22:22\nΘέλω επίσης να σχολιάσω κάτι για το ανέκδοτο «Του Πόντιου του έβαλαν ΦΠΑ κλπ.»:\nΚατά παράδοση τα ανέκδοτα είχαν μια αφήγηση, έστω σύντομη, που με την κοινή λογική ΔΕΝ οδηγεί στην τελευταία φράση, την αστεία, επομένως αυτή εκτός από αστεία είναι και απροσδόκητη. Συνήθως στην κυρίως αφήγηση δεν υπάρχει κάτι ιδιαίτερα αστείο. (Στην αντίθετη περίπτωση, συνήθως το σχολιάζουμε ως κάτι εξαιρετικό, ασυνήθιστο: ότι σ’ αυτό το ανέκδοτο γελάς και πριν το τέλος.)\nΕναλλακτικά, μπορεί να έχουν μορφή ρητορικής ερωταπόκρισης, και ειδικά τα ποντιακά ανέκδοτα ήταν συχνά έτσι:\n«Πώς πέθανε ο/η τελευταίος/-α Πόντιος/-α επιστήμονας / πουτάνα / γάτα;»\nΑλλά τα τελευταία χρόνια τα ανέκδοτα έχουν αλλάξει αυτή την παραδοσιακή δομή τους, και περιορίζονται σε μία μόνο φράση όπου δεν υπάρχει punchline. Πολύ χαρακτηριστική περίπτωση τα «Chuck Norris facts»: Ο Τσακ Νόρις έκανε το τάδε. Μάλλον εδώ ανήκει και το συγκεκριμένο με τον Πόντιο και την πορεία.\nΜερικά τέτοια μπορεί να είναι πολύ αστεία, ή πάντως έξυπνα. Αλλά δε μου πάει να τα ονομάσω ακριβώς ανέκδοτα.\n8 Νοεμβρίου, 2015 στις 22:24\nΜα ακριβώς! Μόνο που αυτός που έκανε το πανώ δεν παρατήρησε ότι κάτι δεν πάει καλά ώστε να το κοιτάξει, ή έστω να το διορθώσει μόνος του.\n155,156. Το κι, υπάρχει δεν υπάρχει, δεν αλλάζει τον ρυθμό του στίχου.\nΑπάντησα στο 157 αλλά δεν είχα δει ότι μεσολάβησαν κι άλλα σχετικά μηνύματα.\nΤραγουδώντας, ή ακόμη και απαγγέλλοντας, πράγματι το κι δεν αλλάζει το μέτρο, αφού το -ία μπορεί να προφερθεί συνιζημένα. Απλώς χωρίς το κι είναι ακόμη πιο εύκολο ν’ ακουστεί σωστά, γιατί ενώνονται τα δύο άλφα (Ρωμανία-αν).\n@155: Πολύ σωστά: Δεν είναι απλώς ένα παλιό τραγούδι που αποθησαυρίστηκε σε βιβλίο και που να μας έχει μείνει, πρακτικά, σαν σκέτο ποίημα, είναι γνωστό και σήμερα τραγούδι που τραγουδιέται σε κάθε ευκαιρία στην κανονική του μορφή, με μελωδία, όργανα, χορό.\nΠολύ σωστές επίσης και οι απόστροφοι. Στα ποντιακά η αύξηση μπαίνει πάντοτε, αδιάφορο αν τονίζεται ή όχι. Το ότι ειδικά εδώ (και μάλιστα μόνο στον επίμαχο στίχο) δεν μπαίνει, και τούτο για λόγους μετρικούς, πρέπει να σημειωθεί στη γραφή. Λέω μόνο στον επίμαχο γιατί στον άλλο μπορείς κάλλιστα να πεις «η Ρωμανία επέρασεν, η Ρωμανία επάρθεν» και να ισχύσουν τα παραπάνω για τη συνίζηση. Και φυσικά έχεις όλο το ελεύθερο να το πεις έτσι ή αλλιώς, αφού ακριβώς είναι δημοτικό τραγούδι και δε στηρίζεται σε στερεότυπο κείμενο. Έτσι όμως όπως το γράφει το πανώ, ή ο Χαραλαμπίδης (που δεν τον ξέρω), δεν έχεις το ελεύθερο γιατί εδώ είναι λάθος.\n8 Νοεμβρίου, 2015 στις 22:50\nΘέλησα να διορθώσω το 161,αλλά ο υπολογιστης έπαθε black out για 20΄. Στο μεταξύ ο Πέπε σωστά το έγραψε ότι χωρίς το κι έχουμε την ωραία συνίζηση α +αν.\n8 Νοεμβρίου, 2015 στις 22:52\n162. Το 160 να διορθώσω, δηλ. τον εαυτό μου.\nΌταν ο Μ. Χαραλαμπίδης αγωνίζονταν για τη δημιουργία της Ρωμανίας στη Θράκη, εσύ μάλλον διάβαζες 🙂\n8 Νοεμβρίου, 2015 στις 23:28\nΜαρία, δεν είπα τίποτε απαξιωτικό για τον άνθρωπο. Σίγουρα θα υπάρχουν κι άλλοι σημαντικοί άνθρωποι που δεν τους ξέρω. Γιατί αυτός ο παραλληλισμός;\n8 Νοεμβρίου, 2015 στις 23:50\nΜεταφράζω ένα τραγούδι από τα μακεδονικά στα ποντιακά κι έχω κολλήσει στη λέξη «όχι».\nΜήπως ξέρει κανείς να μου πει πως λέγεται στα ποντιακά η λέξη: «όχι»;\n9 Νοεμβρίου, 2015 στις 00:16\n# 147, 145 – Θυμόμουν ότι στους τίτλους της ταινίας αναφέρονται τα ονόματα και των δύο (και το επιβεβαίωσα).\n9 Νοεμβρίου, 2015 στις 00:23\n166 «κι» (για το «δεν») … αλλά καλύτερα να απευθυνθείς σε κάποιον που τα μιλάει (για το υπόλοιπο της μετάφρασης=.\n9 Νοεμβρίου, 2015 στις 00:28\n166: Υποθέτω ότι θα μιλάς ποντιακά για να ξεκίνησες τέτοια δουλειά. Αν δε σου ‘ρχεται πώς λένε μια τόσο κοινή λέξη, μήπως απλώς δεν τη λένε; (Στ’ αρχαία σχεδόν ποτέ δε λένε ούτε ναι ούτε όχι, μόνο περιφράσεις.)\n9 Νοεμβρίου, 2015 στις 02:30\nПонтијак «не» турските YOK [Στα Βουλγάρικα της Σκοπίας]\nκαι στα Βουλγάρικα της Βουλγαρίας … το ίδιο:\nПонтијак «не» турските YOK\n[Στα Ποντιακά το Οχι είναι το Τούρκικο «γιοκ»]\nЈас не зборувам некој од овие јазици\n9 Νοεμβρίου, 2015 στις 10:42\n9 Νοεμβρίου, 2015 στις 21:24\n«Να όμως που ο Ηρόδοτος θεωρεί τη βρώση βελανιδιών όχι χαρακτηριστικό της πολιτιστικής καθυστέρησης αλλά μάλλον εγγύηση σωματικής ρώμης¨».\nΚάτι ανάλογο φαίνεται να πιστεύουν για τη διατροφή των χοιρινών τους και οι Ισπανοί παραγωγοί του (λίαν ακριβού) Acorn Ham (Jamón Ibérico) https://www.youtube.com/watch?v=cwl6EfnUfu8\n9 Νοεμβρίου, 2015 στις 21:56\n168: gbaloglou σε ευχαριστώ. Οπου κι αν εψαξα στο γκουγκλ μου εβγαζε τη τουρκικη λέξη «γιοκ» και ειπα δεν μπορεί, δεν γινεται. Ολο και καποια άλλη λέξη θα υπάρχει στα ποντικα για το «όχι».\n169: Πέπε, δεν μιλάω ποντιακά. Εχω μεταφρασει αρκετα τραγουδια από τα ελληνικά στα μακεδονικα και αντιστροφα. Τωρα προσπαθώ κάτι καινουργιο έτσι για δοκιμή: από τα μακεδονικά στα ποντιακά και αντιστροφα. Θα δουμε αν θα πετυχει.\n9 Νοεμβρίου, 2015 στις 22:15\n173 Δεν γνωρίζω αρκετά καλά τα Ποντιακά ώστε να μπορώ να πω πως και πόσο συχνά χρησιμοποιούν το όχι/γιοκ (βλέπε και #169). Τα καταλαβαίνω σε μεγάλο βαθμό γραμμένα και σε κάποιο βαθμό προφορικά, αλλά δεν μπορώ να τα μιλήσω.\n9 Νοεμβρίου, 2015 στις 22:50\nΤο πόση ταραχή και καταστροφή μπορεί να φέρουν οι βλάκες αποτυπώθηκε με χοντρό γέλιο και στην περίφημη ταινία, Τhe party, με τον φανταστικό Πήτερ Σέλλερς (Ινδός\nηθοποιός στο φιλμ,τι σύμπτωση,λόγω γιαουρτιού -epigamia) …αλάργα από βλάκες!!!…σε αποσυντονίζουν…\nόσο για το φιλμ eyes wide shut, προκάλεσε μεγάλες συζητήσεις, για το τι θέλει να πει ο ποιητής (great Kubric)…νομίζω ήταν και το κύκνειο άσμα του…αλλά η αρκετά μεγάλη σεκάνς του μπλεξίματος του Τom\nCruise στο πύργο με τον κωδικό εισόδου fidelio και η όλη απόδοση του οργίου εκεί ,κατέδειξε την ικανότητα του σκηνοθέτη ,άφησε άφωνους τους θεατές και δημιούργησε επίσης,σωρεία συζητήσεων γιατί ειδικά αυτή η σκηνή και τι\nθέλει να ξεσκεπάσει ο σκηνοθέτης…πάντως, αυτή η ταινία έχει πολλές αναγνώσεις και δεν πρέπει να λείπει από συλλέκτες….\n19 Νοεμβρίου, 2015 στις 14:51\n[…] Παραπλανητικό θα χαρακτηρίσετε τον σημερινό τίτλο -τα μεζεδάκια τα είπα ποντιακά επειδή η βδομάδα που τελειώνει σημαδεύτηκε από τη φασαρία για την τοποθέτηση του υπουργού Παιδείας Ν. Φίλη σχετικά μ… […]\nWeekly translation favorites (Nov 13-19) said\n20 Νοεμβρίου, 2015 στις 20:27\n[…] Greek translation & language Η Ρωμιοσύνη και η Ελληνικότητα ή Δύο διερμηνείς σε συνέδριο εικαστικών τεχνών Τα «έγγραμμα» πεντάλεπτα του κ. Μπαμπινιώτη Πρωτονοεμβριάτικα μεζεδάκια Ποντιακά μεζεδάκια […]\n25 Φεβρουαρίου, 2016 στις 09:19\nΓιάννης Δημητριάδης said\nΔιάβασα όλα τα σχόλια περί Ποντίων….. και για μια άλλη φορά διαπίστωσα την «νεοελλαδίτικη συμπεριφορά». Δε μου είναι άγνωστη, ίσα-ίσα πολύ γνωστή. Είμαι τρίτης γενιάς πρόσφυγας από τον μαρτυρικό Πόντο, εκείνη την πατρίδα, την οποία ίδρυσαν οι Ίωνες, οι οποίοι ερχόμενοι από τη Μικρά Ασία στον ελλαδικό χώρο, επιστρέφουν ξανά στην πατρογονική τους εστία μετά την κάθοδο των Δωριέων…. Είναι η λεγόμενη Ιωνία ή Γιουνάν όπως την ξέρουν όλοι οι ανατολικοί λαοί…. Στην παλαιά διαθήκη θα βρείτε την γένηση των φυλών και θα συναντείσετε το όνομα Ιωίαν, ο γενάρχης των Ελλήνων…. τα αναφέρω, γιατί είμαι βέβαιος πως δεν τα έχει διδαχθεί κανένας στο σχολείο, αφού ποτέ δεν ενδιέφερε το ελλαδικό κράτος η διδασκαλία της νεότερης και σύγχρονης ιστορίας…. παρά μόνο είχε σημασία η βιομηχανική επανάσταση και ο ευρωπα’ι’κός διαφωτισμός…. αν είχε διδαχθεί ο «νεοέλληνας» τη νεότερη ιστορία του, δε θα έφτανε στο σημείο να αποκαλεί τον Πόντιο «Τουρκόσπορο» ή «Ρωσοπόντιο»… και οι δυο όροι είναι το λιγότερο ατυχείς. Είναι εντελώς ρατσιστικοί και υποτυμιτικοί!!! Αν υήρχαν αγνά συναισθήματα θα έλεγαν «ομογενείς» ή σκέτο Πόντιοι…. Ρώτησε κανείς για ποιο λόγο εκδιώχθηκαν, θανατώθηκαν, εξορίστηκαν αυτοί οι άνθρωποι; Γιατί τους έστειλαν σε τάγματα εργασίας να πεθάνουν από ασιτία και από τις κακουχίες; Γιατί τους βασάνιζαν; Γιατί τους έκαιγαν τα σπίτια; Γιατί τους εξόρισαν στο Καζαχστάν; Στη Σιβηρία; Στην Τασκένδη; Έχετε δει ποτέ τον χάρτη να δείτε που είναι αυτά τα μέρη; Όλοι αυτοί, οι για εσάς «Τουρκόσποροι» και «Ρωσοπόντιοι» είχαν ένα όνειρο και κρυφό καημό….να επιστρέψουν στην Ελλάδα, αφού ο Πόντος χάθηκε. Σκέφτηκε κάποιος από εσάς που αποκαλείτε τον Πόντιο εκ Ρωσίας ερχόμενο, γιατί πουλούσε στις λα’ι’κές οικοσκευές και κάθε λογιών αντικείμενα; Σκέφτηκε ποτέ κανένας πως ένα σπίτι 200.000 σημερινών γίνεται οικοσκευή και κατσαβίδια; Ο Μέγας τραγουδοποιός Καζαντζίδης έχει τραγουδήσει ένα πανέμορφο τραγούδι, το οποίο περικλύει όλη την ιστορία των Ελλήνων του Πόντου…. «ΣΤΑ ΞΕΝΑ ΕΙΜΑΙ ΕΛΛΗΝΑΣ ΚΑΙ ΣΤΗΝ ΕΛΛΑΔΑ ΞΕΝΟΣ».\nΝα έρθω λίγο στο θέμα των ενεκδότων…. είναι γνωστό τοις πάσι η αυτοσαρκαστικότητα των Ποντίωνκαι πολλές φορές η αγαθότητα. Τι να κάνουμε, δεν έχουμε την αρβανίτικη κουτοπονηριά και πολλές φορές κάνουμε γκάφες τις οποίες οι ίδιοι περιγελούμε! Επίσης, πολλά ανέκδοτα τα οποία χαρακτηρίζονται «κρύα ποντιακά ανέκδοτα» και έχουν εκδοθεί και σε βιβλία επίσης, φαίνονται κρύα για τον απλούστατο λόγο… η πανάρχαια ποντιακή ελληνική διάλεκτος δεν γίνεται κατανοητή από τους νέο- Έληνες, διότι δε γνωρίζουν αρχαία ελληνικά. Διότι, θυμάμαι στο σχολείο συμμαθητές μου που έκαναν κοπάνα την ώρα των αρχαίων, ή έλεγαν » τι, υπάρχει περίπτωση να μιλάμε αρχαία μεταξύ μας; Αφού η επίσημη γλώσσα είναι τα αγγλικά» και κάτι τέτοια κουραφέξαλα. Δε φταίει όμως ο ποντιακός ελληνισμός που επί χιλιάδες ετών έχει κρατήσει αυτή την αρχαία ελληνική διάλεκτο, ενώ στη Μητροπολιτική Ελλάδα από το 1960 και μετά θέλησε το εκάστωτε ελληνικό κράτος να διαλύσει την παιδεία, την οικογένεια και την Ορθοδοξία!\nΌσων αφορά το επεισόδιο με τον Κουμουτσάκο…. χρόνια τώρα οι Πόντιοι εκδηλώνουμε υπέρ της αναγνώρισης της γενοκτονίας από τους Τούρκους, κάθε 19 Μα’ί’ου… Είναι νόμος του κράτους, αυτού του κράτους που μόλις το 1994 αναγνώρισε πως υπήρξε Γενοκτονία από τους Τούρκους… Από το 1922 νομοθέτησε το 1994… κάλλιο αργά παρά ποτέ… Δεν μπορεί λοιπόν ένας αριστερός, άθεος και βλάσφιμος υπουργός παιδείας να βγαίνει και να λέει την προσωπική του άποψη. Ήταν σκόπιμη η παρέμβαση αυτή του υπουργού. Και για να σχολιάσω το ανέκδοτο που αναφέρεται στην αρχή…. ναι όσα χαράτσια και ένφια και φόρους να επιβληθούν, τα αίσχη των Τούρκων, οι βιασμοί, οι βανδαλισμοί, οι φόνοι, οι δολοφονίες, τα τάγματα εργασίας, οι εξορίες , οι βεβηλώσεις ιερών ναών, αγίων λειψάνων, εικόνων και μοναστηριών ΔΕΝ ΞΕΧΝΙΟΥΝΤΑΙ!!! Και δε θα ξεχαστούν ποτέ! Ούτε θα επιτραπεί από κανέναν φασίστα και χρυσαυγίτη να καπηλευτεί των συγγεντρώσεων των Ποντίων. Κάθε χρόνο 19 Μα’ί’ου στο Σύνταγμα λίγο πριν την πορεία έρχονται σα βδέλλες και όλοι αυτοί οι χρυσαυγίτες για να φωνάξουν τα εθνικιστικά τους συνθήματα. Ευτυχώς όμως απομονόνονται και διώχνονται στο τέλος της πορείας. Ξέρουμε πολύ καλά από βία και φασισμό και δεξιό και αριστερό… το έχουμε βιώσει στο πετσί μας. Έχει περάσει στο DNA μας. Όπως επίσης ξέρουμε και από ρατσισμό, από αδελφικό ρατσισμό, άμα ξέρουμε και από αγάπη για την πατρίδα! Για την αγάπη της πατρίδας και την αγάπη στον Χριστό, δεχτήκαμε εξορίες, πείνες, κακουχίες, βιασμούς, δολοφονίες, κατατρεγμούς….. όμως μείναμε πιστοί σε αυτή την αγάπη. Μείναμε πιστοίτη στιγμή που κάποιοι άλλοι νέο-Ελλαδίτες συνθηκολογούσαν με Τούρκους κατακτητές, με Σλάβους, με Τουρκαλβανούς, με Γερμανούς, με Ιταλούς αρκεί να σώσουν το τομάρι τους. Και όταν τα έβρισκαν δύσκολα…. έφευγαν «εξορία» στην Ευρώπη. Καλημέρα νεο-Έλληνα….. εύχομαι κάποτε να καταλάβεις πως έχοντας κινητό νέας τεχνολογίας, χτυπώντας τατουάζ και πίνωντας φρεντάκι στην παραλία χαζεύοντας τον πρωκτό της κοπέλας απέναντι δε σε βγάζει πουθενά, παρά μόνο στη σήψη και στην απώλεια…. και τότε δε θα σου φταίει κανένας Πόντιος ή «Τουρκόσπορος» ή «Ρωσοπόντιος»….


Προγνωστικά Bundesliga Λεβερκούζεν - Μπάγερν - Προγνωστικά Άρχοντας\nΠρογνωστικά Bundesliga Λεβερκούζεν – Μπάγερν\nΝτέρμπι κορυφής Λεβερκούζεν – Μπάγερν στην Bay Arena και στα Προγνωστικά Bundesliga οι απουσίες δεν μπορούν να κερδίσουν την παράδοση, σε αποδόσεις στο Stoiximan\nΛεβερκούζεν – Μπάγερν (19:30)\nΛεβερκούζεν: Κυρίαρχη εδώ και καιρό στην Bundesliga με σημαντικό επίτευγμα ότι καταφέρνει να διατηρηθεί στην κορυφή της βαθμολογίας χωρίς να έχει ήττα.\nΑπό τα περίεργα το γεγονός ότι παρουσιάζει καλύτερη αποτελεσματικότητα στα εκτός έδρας ματς γεγονός που δεν είναι το δυνατό της διαχρονικά.\nΣτα πολύ όμως θετικά το ότι μπορεί και αντεπεξέρχεται παρά τις απουσίες που δεν της επιτρέπουν να είναι σε πληρότητα.\nΣε αυτό το ματς θα έχει δυσκολίες στον άξονα όχι μόνο δημιουργικά αλλά και στον αμυντικό τομέα λόγω απουσιών βασικών της στελεχών.\nΘα απουσιάσουν, ο κεντρικός μέσος και αρχηγός Charles Aranguiz και ο σέντερ μπακ Sven Bender, ενώ παραμένουν εκτός με τραυματισμούς ο δεξιός μπακ χαφ Santiago Arias και ο κεντρικός μέσος Exequiel Palacios.\nΜπάγερν: Η μηχανή της περσινής κορυφαίας ομάδας στην Ευρώπη αλλά και στην Bundesliga εδώ και καιρό ρετάρει και για αυτό σημαντικό ρόλο έχουν παίξει απουσίες κομβικών παικτών.\nΑκόμη και σε ένα ρόστερ με τόσο τεράστιο βάθος και ποιότητα ανατρέπονται δεδομένα όταν δεν μπορεί να είναι διαθέσιμοι οι βασικοί αμυντικοί χαφ αλλά και οι πλάγιοι.\nΥποχρεωμένος ο Hansi Flick να βρει λύσεις θα παρατάξει σχήμα με σοβαρές απώλειες στον κορμό αλλά με ενισχυμένα πλέον άκρα καθώς επανέρχονται οι βασικοί μπακ χαφ Benjamin Pavard και Alphonso Davies.\nΘα απουσιάσουν, οι αμυντικοί χαφ Joshua Kimmich, Javi Martinez και ο σέντερ μπακ Tanguy Nianzou, ενώ αμφίβολος είναι ο κεντρικός χαφ Leon Goretzka.\nΠρογνωστικά Super League1 ΟΦΗ – Άρης\nΕΚΤΙΜΗΣΗ: Η Λεβερκούζεν έχει θέματα στον άξονα όμως τα προβλήματα της είναι λιγότερα από αυτά της αντιπάλου της. Το βασικό ζήτημα αν θα είναι σε θέση να διαχειριστεί τον άτυπο ρόλο του ..σχεδόν φαβορί κάτι για το οποίον δεν φημίζεται διαχρονικά.\nΗ Μπάγερν υποφέρει από τις απουσίες στο κέντρο της, όμως μεσο επιθετικά μετά και τις επιστροφές θα έχει περισσότερες επιλογές και δυνατότητες.\nΔύσκολο να ξεφύγει το ματς από το Goal/Goal επίσης όμως και από την παράδοση που θέλει την Βαυαρική ομάδα να είναι η συνήθως κυρίαρχη.\nΕπιλογή πονταρίσματος DC X2 & Under 4.5 Goal (1.77) σε αποδόσεις στο Stoiximan.gr\nPrevious : Προγνωστικά Super League1 ΟΦΗ – Άρης\nNext : Προγνωστικά Superleague: Δύο αμφίρροπα για αρχή


H Bella Thorne έβαψε τα μαλλιά της και πρέπει να τα δείτε γιατί είναι η μεγαλύτερη τάση του Καλοκαιριού! - Fay's book\nHome / Ομορφιά / Μαλλιά / H Bella Thorne έβαψε τα μαλλιά της και πρέπει να τα δείτε γιατί είναι η μεγαλύτερη τάση του Καλοκαιριού!\nH Bella Thorne έβαψε τα μαλλιά της και πρέπει να τα δείτε γιατί είναι η μεγαλύτερη τάση του Καλοκαιριού!\n16 / 05 / 2020 από Δήμητρα Γκασιάμη\nΤα hair trends του Καλοκαιριού έχουν χωρίς καμία αμφιβολία μια νοσταλγική διάθεση και η αλήθεια είναι πως μας αρέσει πολύ. Τα είδαμε στις πασαρέλες των διασημότερων σχεδιαστών μόδας και μας θύμισαν αγαπημένες πρωταγωνίστριες cult ταινιών.\nΟι celebrities φυσικά δεν έχασαν καθόλου χρόνο. Υιοθέτησαν την μεγαλύτερη τάση πριν ακόμη έρθει η Άνοιξη και ήταν στ΄ αλήθεια απροσδόκητη. Πρόκειται για τα chunky highligts.\nΌσον αφορά στις σταρ, εκείνη που δημιούργησε τα φαρδιά, ανοιχτόχρωμα highlights στο μπροστινό μέρος των μαλλιών ήταν φυσικά η Kim Kardashian. Ακολούθησε λίγο μετά και η αδερφή της, Kylie Jenner και τώρα έρχεται η Bella Thorne να επιβεβαιώσει πως τα chunky highlights θα τα δούμε πολύ μέσα στο Kαλοκαίρι.\nΗ Thorne αποκάλυψε το νέο της look μέσα από τον προσωπικό της λογαριασμό στο Instagram. Άφησε τη βάση της σκούρα καστανή και δημιούργησε μια πολύ ανοιχτή ξανθιά αντίθεση. Πιθανότατα έβαψε μόνη τα μαλλιά της ενώ έμενε σπίτι και τα κατάφερε τέλεια.\nΑν θέλετε μια αλλαγή λοιπόν και έχετε ήδη κλείσει ραντεβού με τον κομμωτή σας, σκεφτείτε το σοβαρά. Η απόχρωση που θα χαρίσετε στις μπροστινές σας τούφες μπορεί να είναι πολύ φωτεινή ή και πιο light σε περίπτωση που σας φοβίζει το ξάνοιγμα.\nΑν τα μαλλιά σας είναι πολύ σκούρα και τα ξανοίξετε πολλούς τόνους θα πρέπει να τα φροντίσετε με τα κατάλληλα προϊόντα στη συνέχεια αφού θα ταλαιπωρηθούν. Ακολουθήστε τις συμβουλές του κομμωτή σας και ζητήστε του να σας πει όλες τις λεπτομέρειες της τεχνικής επεξεργασίας για να ξέρετε ακριβώς τι πρέπει να κάνετε στη συνέχεια.\nΔιαβάστε ακόμη κι άλλα θέματα σχετικά με την ομορφιά:\nΤα 4 προϊόντα που απλώνει η Hailey Bieber στο πρόσωπο του Justin για την ακμή του (video)


Αποτρίχωση Άνδρες - Dermadvance.gr\nLaser Αποτρίχωση με Αλεξανδρίτη. Ασφάλεια + Αποτελεσματικότητα\nΜε το πιο σύγχρονο, ασφαλές και αποτελεσματικό Laser Αλεξανδρίτη: τον Arion II\nΕφαρμογή σε Δερματολογικό Ιατρείο.\nΓΙΑΤΙ ΝΑ ΕΠΙΛΕΞΕΤΕ LASER ΑΛΕΞΑΝΔΡΙΤΗ\nΚάθε «λάμψη» του laser διαρκεί μόνο κλάσματα του δευτερολέπτου, και έτσι σχεδόν δεν τη νιώθετε.\nΣτα Δερματολογικά Ιατρεία Dermadvance αντιμετωπίζουμε την αποτρίχωση σαν Ιατρική πράξη.\nΤέλος στα Σπυράκια του ξυρίσματος\nΗ μόνη αποτρίχωση που δεν δημιουργεί Σπυράκια (θυλακίτιδα).\nΜαλακό & απαλό δέρμα\nΔημιουργεί ένα απαλό και μαλακό δέρμα, που θα λατρέψετε.\nΕφαρμόζεται με Ασφάλεια για περισσότερα από 20 Χρόνια.\nΠροσφέρουμε μια σειρά από θεραπείες που παρέχουν αποτελέσματα μέσα σε λίγες συνεδρίες. Αυτό μας επιτρέπει να αντιμετωπίζουμε σχεδόν κάθε τύπο δέρματος, συμπεριλαμβανομένου του σκούρου και μαυρισμένου δέρματος.\nΠολλές κλινικές διστάζουν να αντιμετωπίσουν το πιο σκούρο δέρμα λόγω των ειδικών δεξιοτήτων και την απαιτούμενη τεχνολογία, καθώς και τους κινδύνους των εγκαυμάτων και της υπερ-μελάγχρωσης, ωστόσο η εμπειρία των επαγγελματιών μας σε συνδυασμό με την τεχνολογία που χρησιμοποιούμε σημαίνει ότι αυτό δεν είναι πρόβλημα για εμάς.\nΣήμεια Προσώπου (π.χ. μεσόφρυο ή ζυγωματικά)\nΣτην Dermadvance, προσφέρουμε στους ασθενείς μας μόνο τις κορυφαίες ιατρικές τεχνολογίες και μηχανήματα. Για την αντιμετώπιση της τριχοφυΐας επιλέξαμε αμέσως το καλύτερο και πιο γρήγορο Laser Αλεξανδρίτη, τον Arion 2.\nΡυθμός ανάπτυξης της τρίχας\nΠΟΣΟ ΑΣΦΑΛΗΣ ΕΙΝΑΙ Η LASER ΑΠΟΤΡΙΧΩΣΗ;


Πανελλαδικές 2018: Ανακοινώνονται οι Βάσεις -Τελευταίες εκτιμήσεις | AgrinioNews\nΠανελλαδικές 2018: Ανακοινώνονται οι Βάσεις -Τελευταίες εκτιμήσεις\n27 Αυγούστου 2018, 3:20 μμ\nΟπως αναφέρουν οι πληροφορίες του «Βήματος», οι περιζήτητες Ιατρικές σχολές της χώρας πέφτουν έως 200 μόρια στην Ιατρική Σχολή Αλεξανδρούπολης και από 50 ως 100 στις υπόλοιπες σχολές της χώρας.\nΣτην αντίθετη πλευρά, τα Παιδαγωγικά Τμήματα όλης της χώρας που μοιράστηκαν εφέτος σε όλα τα επιστημονικά πεδία αναμένεται να εκτοξευτούν έως και 2.500 μόρια σε σχέση με πέρυσι. Κατά τα άλλα, και όπως έχει ήδη επισημανθεί:\n— Στο 1ο επιστημονικό πεδίο, των Ανθρωπιστικών Σπουδών (Νομικές, Ψυχολογίες), αναμένεται να καταγραφεί σταθερότητα και μικρή άνοδος στα περιζήτητα τμήματα του πεδίου. Ωστόσο δεν αναμένεται οι βάσεις να ανέβουν περισσότερο από 100 μόρια, με εξαίρεση τα Παιδαγωγικά που θα ανέβουν εκατοντάδες μόρια πανελλαδικά.\n–- Στο 2ο επιστημονικό πεδίο, των Θετικών Επιστημών (Πολυτεχνεία, Φυσικομαθηματικές), αναμένεται γενική πτώση βάσεων. Στις σχολές υψηλής ζήτησης του κέντρου βέβαια αναμένεται μικρότερη πτώση.\n–- Στο 3ο επιστημονικό πεδίο, των Επιστημών Υγείας (Ιατρικές Σχολές) αναμένεται επίσης πτώση βάσεων. Μάλιστα εκτιμάται ότι εφέτος στην Ιατρική Αθήνας είναι πολύ πιθανό η βάση εισαγωγής να είναι λίγο κάτω από τα 19.000 μόρια.\n–- Στο 4ο Επιστημονικό Πεδίο, των Οικονομικών Επιστημών και της Πληροφορικής, αναμένεται σταθερότητα βάσεων και μικρή άνοδος σε κάποιες σχολές.\nΤα τμήματα που απαιτούσαν εξέταση σε ειδικό μάθημα στην πλειονότητά τους θα είναι φέτος πιο απαιτητικά στις βάσεις εισαγωγής τους.\nΕΝΔΕΙΚΤΙΚΑ ΟΙ ΕΚΤΙΜΗΣΕΙΣ ΓΙΑ 40 ΥΨΗΛΟΒΑΘΜΕΣ ΣΧΟΛΕΣ ΚΑΙ ΠΕΡΙΖΗΤΗΤΕΣ ΣΧΟΛΕΣ\n16.850 – 17.050\nΕπόμενο: Πανελλαδικές 2018: Ανακοινώθηκαν οι βάσεις εισαγωγής σε ΑΕΙ & ΤΕΙ


Η σεφ που δεν έχει ούτε όσφρηση, ούτε γεύση | Vantage I\n26 October, 2020 26 October, 2020 1 month ago Vantage Magazine γεύση, μαγείρεμα, όσφρηση, σεφ\nΤι γεύση θα είχαν τα φαγητά εάν χάνατε την αίσθηση της όσφρησης;\nΑυτή είναι μια ερώτηση που έγινε αναπάντεχα συνηθισμένη φέτος, ελέω κορονοϊού.\nΗ ανοσμία είναι μια κατάσταση που θεωρείται ότι επηρεάζει περίπου το 5% του παγκόσμιου πληθυσμού – υπό φυσιολογικές συνθήκες.\nΑλλά με την απώλεια μυρωδιάς ή/και γεύσης να αποτελούν δύο από τα πιο εμφανή συμπτώματα της Covid-19, αυτή η προηγουμένως ελάχιστα γνωστή κατάσταση έχει τεθεί στο παγκόσμιο προσκήνιο.\nΔεν είναι μόνο ότι πολλοί ασθενείς με κορονοϊό δεν έχουν μυρωδιά ή γεύση, αλλά πολλοί άνθρωποι αναφέρουν μακροχρόνια απώλεια αυτών των αισθήσεων, πράγμα που σημαίνει ότι ακόμη και αν αναρρώσουν από άλλα συμπτώματα, ο κόσμος τους συνεχίζει να στερείται γεύσης.\nΤι συμβαίνει λοιπόν όταν ξαφνικά χάνετε την αίσθηση της όσφρησης και της γεύσης;\nΗ Ολλανδή συγγραφέας βιβλίων μαγειρικής, Γιόκι Μπουν, πάσχει από ανοσμία – την αδυναμία μυρωδιάς. Εχασε την αίσθηση της όσφρησης στην ηλικία των τεσσάρων ετών – πιθανώς από ένα συνδυασμό έντονου κρυολογήματος και αφαίρεσης των αμυγδαλών της.\nΚαι παρόλο που η γλώσσα της έχει διατηρήσει την ικανότητα/αντίληψη της γεύσης, η έλλειψη μυρωδιάς σημαίνει ότι μπορεί να διακρίνει γενικά και αόριστα μόνο τις πέντε βασικές γεύσεις – γλυκές, αλμυρές, πικρές, ξινές, ουμάμι – καθώς και το λίπος. Σύμφωνα με τους γιατρούς, έχει χάσει περίπου το 94% της γεύσης της.\nΠαρ ’όλα αυτά, έχει γράψει πέντε βιβλία μαγειρικής. Πώς λοιπόν κάποιος χωρίς αίσθηση οσμής βιώνει το φαγητό; Για την Μπουν, αυτό γίνεται κυρίως με τον εγκέφαλό της – επιστρατεύοντας ένα νεύρο του προσώπου.\nΤο νεύρο που κάνει τη διαφορά\nΞεκινώντας από το αυτί και διαγράφοντας διακλάδωση σε τρία σκέλη – προς τα μάτια, τη μύτη και το σαγόνι – το τρίδυμο νεύρο είναι υπεύθυνο για την αισθητηριακή αντίληψη στο πρόσωπο. Σκοπός του είναι να μας προστατεύσει από τον κίνδυνο – λαμβάνοντας ερεθίσματα, για παράδειγμα, από τον καπνό και την αμμωνία. Ωστόσο, ορισμένα συστατικά τροφίμων μπορούν επίσης να το ενεργοποιήσουν.\n«Ξέρετε το συναίσθημα όταν τρώτε πάρα πολύ γουασάμπι μονομιάς;» λέει η Μπουν. «Χρησιμοποιώ αυτό το νεύρο πολύ για να ″δοκιμάζω″ το φαγητό μου, παίζω μαζί του. Μπορώ, επίσης, να νιώσω το τζίντζερ, τη μέντα, τη μουστάρδα και το πιπέρι με αυτόν τον τρόπο. Το πιπέρι και το τζίντζερ είναι ζεστά και μου προκαλούν τσούξιμο, ενώ η μέντα και το χρένο δημιουργούν μια αίσθηση κρύου», εξηγεί.\nΗ εμφάνιση του φαγητού είναι επίσης σημαντική. «Το χρώμα είναι πολύ σημαντικό», λέει. «Δεν μου αρέσει το λευκό φαγητό γιατί για μένα το λευκό δεν έχει καμία γεύση. Η υφή και ο ήχος του φαγητού παίζουν επίσης μεγάλο ρόλο. Ενα καρύδι κάνει διαφορετικό ήχο από το φουντούκι.\nΟ ήχος ενός φουντουκιού\n«Εχει να κάνει με την ποσότητα λίπους – στο φουντούκι το σπάσιμο είναι σκληρό, ενώ στο καρύδι περισσότερο μαλακό. Οταν ακούς, αντιλαμβάνεσαι επίσης τη διαφορά μεταξύ ενός καρότου και ενός μήλου στο δάγκωμα», προσθέτει η Μπουν.\nΠαρά την κατάστασή της, λέει ότι πάντα της άρεσε να μαγειρεύει. «Το φαγητό ήταν πολύ σημαντικό κατά την παιδική μου ηλικία», τονίζει. «Η μητέρα μου επέζησε του Ολλανδικού Χειμώνα της Πείνας (σ.σ λιμός την περίοδο 1944-1945, στη διάρκεια του οποίου 18.000 – 22.000 άνθρωποι πέθαναν από την πείνα ενώ συνολικά 4.500.000 άνθρωποι επλήγησαν από την έλλειψη τροφίμων κυρίως στις δυτικές επαρχίες της χώρας), οπότε όλα περιστρέφονταν γύρω από το φαγητό. Παρόλο που δεν μπορούσα να γευτώ τίποτα, ήθελα να συμμετάσχω. Αρχισα να πειραματίζομαι όταν ήμουν μαθήτρια και άρχισα να γράφω τις συνταγές μου».\nΔεν αποτελεί έκπληξη το γεγονός ότι προτιμά κουζίνες που χρησιμοποιούν μπαχαρικά ή έντονα αρωματικά. Τα μεξικάνικα και ινδικά πιάτα είναι από τα αγαπημένα της. «Λατρεύω πραγματικά τις στρώσεις μπαχαρικών που χρησιμοποιούν στα πιάτα τους και τους διαφορετικούς τύπους πιπεριών», επισημαίνει. «Μου αρέσει επίσης η σκανδιναβική κουζίνα, όπου χρησιμοποιούν πολλά κρεμμύδια, μάραθο, μουστάρδα, παντζάρια και χρένο».\nΖώντας με ανοσμία\nΕκτός κουζίνας, η ανοσμία μπορεί να είναι μια εξίσου δυσάρεστη κατάσταση, επηρεάζοντας την αυτοπεποίθηση των ασθενών.\n«Φοβάμαι πάντα ότι βρωμάω», συμπληρώνει η Μπουν. «Και έπρεπε να αναπτύξω άλλους τρόπους για να κρίνω τους ανθρώπους που συναντώ, δεδομένου ότι συνήθως χρησιμοποιούμε τη μυρωδιά για να προσδιορίσουμε (στο δευτερόλεπτο) εάν συμπαθούμε κάποιον ή όχι».\nΗ ίδια λαμβάνει πολλά μηνύματα από συνανθρώπους της, που πάσχουν από αυτή την πάθηση. «Μερικές φορές έχουν αυτοκτονικές τάσεις», αποκαλύπτει. «Μου λένε ότι τίποτα δεν φαίνεται να είναι σωστό πια. Αποξενώνεσαι από τον κόσμο όταν χάνεις την ικανότητά σου να μυρίζεις. Ξαφνικά, ο κόσμος όπως τον γνώριζες δεν έχει νόημα πια γιατί δεν μπορείς πλέον να τον αντιληφθείς».\nΟσοι δεν έχουν εμπειρία της κατάστασης, ωστόσο, τείνουν να την αποκαλούν «τυχερή» – γιατί δεν ο παθών δεν μυρίζει πλέον τις λιγότερο, ας πούμε, ευχάριστες οσμές.\n«Ή προσπαθούν να με παρηγορήσουν λέγοντας ότι η κώφωση ή η τύφλωση είναι χειρότερη», περιγράφει.\n«Αλλά δεν είναι μια μάχη των αισθήσεων. Εχουμε πέντε από αυτές για έναν λόγο. Και αν δεν μπορείς να μυρίσεις, χάνεις επίσης τη γεύση, οπότε ουσιαστικά χάνεις δύο από αυτές».\nΝιώθοντας το μούδιασμα\nΓια να βοηθήσει τους ομοιοπαθούντες, η Μπουν άρχισε να βάζει σε σειρά τις συνταγές της το 2010.\n«Φαινόταν ότι υπήρχε μια συγκεκριμένη μέθοδος που ″κρυβόταν″ πίσω το μαγείρεμα μου, κυρίως με τη χρήση του χρώματος, της υφής, της θερμοκρασίας, του ήχου και των μπαχαρικών που μπορούσα να νιώσω – το μούδιασμα», αφηγείται.\n«Τα πιάτα μου έχουν έντονη γεύση», συνεχίζει. Η συλλογή αυτή έγινε το πρώτο της βιβλίο μαγειρικής. Μέχρι τώρα έχει γράψει πέντε.\nΥπάρχει, μάλιστα, ένα συστατικό που της αρέσει περισσότερο από τα άλλα και δεν είναι λόγω του επωνύμου της (Μπουν σημαίνει φασόλια στα ολλανδικά).\n«Λατρεύω τα φασόλια!», λέει. «Είναι κρεμώδη μέσα και υπάρχει τόσο μεγάλη ποικιλία. Καφέ φασόλια με μπέικον, κρεμμύδια, πικαλίλι (σ.σ. τουρσί από ανάμεικτα λαχανικά που διατηρούνται σε μείγμα από ξίδι και μπαχαρικά, κυρίως μουστάρδα σκόνη και κουρκουμά) και μερικές βραστές πατάτες. Αν μου σερβίρεις αυτό το πιάτο, είμαι ευτυχισμένη».\nΟταν, δε, μιλάμε για ποτά, θα νόμιζε κανείς ότι το αλκοόλ θα ήταν ιδανικό για άτομα με ανοσμία. Οχι μόνο μπορείς να το αισθανθείς στο στόμα και στο λαιμό σου, αλλά επηρεάζει ολόκληρο το σώμα σου, περιγράφει η Μπουν.\nΚαι παρόλο που η ίδια δεν πίνει πολύ – «ευτυχώς, δεν μπορώ να διαχειριστώ το αλκοόλ πολύ καλά, αλλιώς θα έπινα όλη την ώρα» – υπάρχει ένα πράγμα που της αρέσει: η σαμπάνια.\n«Η σαμπάνια είναι το αγαπημένο μου ποτό, λόγω των φυσαλίδων – ειδικά αν είναι ροζ επειδή φαίνεται ωραία. Το ανθρακούχο νερό είναι ένα άλλο αγαπημένο ρόφημα, επίσης λόγω των φυσαλίδων» λέει.\nΤι δεν τρώγεται\nΥπάρχουν μερικά πράγματα, ωστόσο, που δεν τρώει. «Το φαγητό είναι συναίσθημα, οπότε δεν μου αρέσουν τα όργανα και η μαύρη πουτίγκα (σ.σ. γνωστή ως πουτίγκα αίματος – ένας ξεχωριστός τύπος λουκάνικου αίματος καταγωγής Ηνωμένου Βασιλείου και Ιρλανδίας) – γιατί ήμουν νοσοκόμα κάποτε», διευκρινίζει. «Τρώω πολύ λίγο κρέας – λυπάμαι όταν βλέπω τη μεταφορά ζώων. Επίσης, δεν τρώω ο,τιδήποτε γλοιώδες. Τα σαλιγκάρια… μπλιάχ. Ή οι μπάμιες όταν δεν είναι σωστά μαγειρεμένες».\nΤο μήνυμα της Μπουν για όσους έχουν χάσει την αίσθηση της όσφρησης: Εστιάστε στη διέγερση του τριδύμου νεύρου και γευτείτε με τον εγκέφαλο και τη νοημοσύνη σας. Μαγειρέψτε το δικό σας φαγητό, ώστε να μπορείτε να αποφασίσετε τι θα περιέχει. Και, το πιο σημαντικό, αγοράστε έναν ανιχνευτή καπνού και πυροσβεστήρα το συντομότερο δυνατό.\n«Το να μην μυρίζεις είναι δυσάρεστο», παραδέχεται η σεφ από την Ολλανδία. «Αλλά μπορείς να ζήσεις μια ευχάριστη ζωή αν ξέρεις πώς να το κάνεις» καταλήγει.\n← Η αρχική εκδοχή της Κοκκινοσκουφίτσας ήταν μια ιστορία τρόμου\nΒιέννη: Η Πρωτοχρονιάτικη συναυλία θα πραγματοποιηθεί →\n28 November, 2020 28 November, 2020 4 days ago Vantage Magazine\nΟ καινούργιος μήνας έρχεται, μαζί του έρχονται και τα Χριστούγεννα, ενώ και το


«Επικίνδυνες» χαρακτηρίζει τις δηλώσεις του Α. Τσώνη για το άνοιγμα της Νυμφαίας η Περιφερειακή Σύνθεση | KralNews\n«Επικίνδυνες» χαρακτηρίζει τις δηλώσεις του Α. Τσώνη για το άνοιγμα της Νυμφαίας η Περιφερειακή Σύνθεση\nΜια αγγλική παροιμία λέει ότι «ο κακός εργάτης κατηγορεί τα εργαλεία του» και δυστυχώς πριν από μερικές ημέρες βιώσαμε την επιβεβαίωσή της δια στόματος αντιπεριφερειάρχη Τουρισμού Θανάση Τσώνη.\nΟ κος Τσώνης κινδυνολογώντας και επιχειρώντας να καλύψει την ανεπάρκεια της Διοίκησης της Περιφέρειας δήλωσε την «ανησυχία» του για τον τρόπο διαχείρισης των τουριστών που θα διέλθουν από τη Νυμφαία το καλοκαίρι!\nΘεωρούμε τις δηλώσεις του επιεικώς επονείδιστες και σίγουρα επικίνδυνες καθώς αμαυρώνουν την εικόνα της Περιφέρειας μας, την ώρα μάλιστα που επιχειρείται μία συντονισμένη προσπάθεια ανάκαμψης του τουριστικού κλάδου.\nΕπιπλέον, θα θέλαμε να του επισημάνουμε ότι αν νιώθει ανεπαρκής, μπορεί πολύ απλά να παραιτηθεί. Ούτως ή άλλως, τόσο ο ίδιος όσο και τα υπόλοιπα μέλη της Διοίκησης της Περιφέρειας έχουν αποδείξει ότι δεν είναι ικανοί να λύσουν κανένα πρόβλημα – αντιθέτως προκαλούν προβλήματα σε διάφορους τομείς.\nΑς γνωρίζει λοιπόν ο κος Τσώνης ότι δεν θα λείψει σε κανέναν – ούτε αυτός, ούτε ο επικεφαλής της παράταξης στην οποία ανήκει, ούτε οι υπόλοιποι διοικούντες. Οι πολίτες της Ανατολικής Μακεδονίας – Θράκης δεν είναι μόνοι τους και αυτό αποδείχτηκε τις προηγούμενες ημέρες. Όπως επίσης αποδείχτηκε ότι κινδυνεύουν περισσότερο από την ανεπάρκεια των αυτοδιοικητικών παρά από ο,τιδήποτε άλλο.\nΔεν περιμένουμε φυσικά να έχει αντιληφθεί το λάθος του. Είμαστε όμως σίγουροι ότι το έχουν αντιληφθεί οι πολίτες, οι οποίοι θα του απαντήσουν όταν και όπως πρέπει.


Τα παιδιά μας δεν έχουν έρθει στον κόσμο για να ικανοποιούν εμάς\nΓυναίκα : Μητέρα - Παιδί29 ΜΑΪΟΥ, 2017\nΟ πρωταθλητής της ζωής μας.\nΟ πρωταθλητής μαθητής, ο πρωταθλητής του στίβου, του καράτε, του σκάκι, του kick boxing. Η πρώτη μπαλαρίνα αν και μόνο δώδεκα χρόνων. Η πρωταθλήτρια της κολύμβησης, η κάτοχος του proficiency μόλις δεκατριών. Γονείς που καμαρώνουν και δικαίως. Γονείς που τα δίνουν όλα προκειμένου το παιδί τους να ανεβεί στο ψηλότερο βάθρο. Να φτάσει στην κορυφή.\nΚάποτε πριν χρόνια, μου είχε πει ο δάσκαλος μου – έτσι αποκαλούσα το αφεντικό μου στη δουλειά- «στην κορυφή έχει πολύ μοναξιά. Δεν υπάρχει συνωστισμός, η κορυφή χωράει μόνο έναν». Ο πρωταθλητισμός είναι μοναχικός. Ο πρωταθλητής, πιέζεται, στερείται, θυσιάζει στιγμές, χρόνια για να φτάσει στην κορυφή.\nΈνα παιδί, χάνει τα παιδικά του χρόνια. Δεν τα ζει όπως αλλά παιδιά της ηλικίας του. Κοιμάται νωρίς, νωρίτερα από ότι συνηθίζεται, διατρέφεται by the book, ότι έχουν συστήσει οι διατροφολόγοι, ξυπνάει δυο έως και τρεις ώρες νωρίτερα ώστε να προλάβει να προπονηθεί πριν το σχολείο, δεν συμμετέχει σε πάρτυ διότι πρέπει να ξεκουραστεί αρκετά, ώστε να βγάλει όλο το προπονητικό προγράμμα της εβδομαδας και τα Σαββατοκύριακα συνήθως έχει αγώνες.\nΟ πρωταθλητής μαθητής, διαβάζει. Κυνηγάει το άριστα. Τρέχει στα φροντιστήρια, κάνει ιδιαίτερα, έχει ελάχιστες εξωσχολικές δραστηριότητες. Δεν έχει φίλους, διότι δεν έχει ελεύθερο χρόνο να έχει φίλους. Ζει μοναχικά και στα διαλείμματα είναι απομονωμένος. Το άριστα είναι ο μοναδικός του στόχος. Στο σπίτι το μόνο που τον ρωτάνε είναι «διάβασες;»…\n5 ιδέες για σύνολα με midi και mini φούστες\nΚάννες 2017: Οι πιο λαμπερές εμφανίσεις που άφησε πίσω του το Φεστιβάλ\nΜητερα - Παιδι18 Ιουλίου 2018\n4 βιβλία που θα σε βοηθήσουν στην ανάπτυξη της συναισθηματικής νοημοσύνης των παιδιών\nΗ συναισθηματική νοημοσύνη πηγαίνει χέρι – χέρι με την ενσυναίσθηση


Προσφυγική κρίση, Ελλάδα και Ευρώπη: Ένα δυσλειτουργικό σύστημα - Γιώργος Σαχίνης - Νέα Κρήτη\nΕτήσια εθελοντική αιμοδοσία στη μνήμη του Ζαχαρία Κ. Μπαντουβά ΗΡΑΚΛΕΙΟ\n«Καμπάνα» 12 μηνών σε γιατρό που ζήτησε «φακελάκι» από ηλικιωμένη ΗΡΑΚΛΕΙΟ\nΑυξημένα κρούσματα καρκίνου θυρεοειδούς στην Κρήτη, οι επιπτώσεις του Τσέρνομπιλ\nΠιάστηκαν στα χέρια στην 62 Μαρτύρων\n«Αγκαλιά» με το νταμπλ η ομάδα πόλο του Ολυμπιακού ΠΟΛΟ\n«Αγκαλιά» με το νταμπλ η ομάδα πόλο του Ολυμπιακού\nΕύκολη νίκη του Ολυμπιακού με 108-71 επί του Προμηθέα Πάτρας ΜΠΑΣΚΕΤ Α1\nΕύκολη νίκη του Ολυμπιακού με 108-71 επί του Προμηθέα Πάτρας\nΕπέστρεψε 1000 εισιτήρια η Ρεάλ Μαδρίτης\nΚρίσιμη συνάντηση Κοτζιά, Ντιμιτρόφ, Νίμιτς για το Σκοπιανό ΚΟΣΜΟΣ\nΈνας γιατρός - κληρικός στην υπηρεσία της Εκκλησίας στη Σουηδία ΕΛΛΑΔΑ\nΈνας γιατρός - κληρικός στην υπηρεσία της Εκκλησίας στη Σουηδία\nΤο δρόμο για τη φυλακή πήρε ο 50χρονος συζυγοκτόνος των Τρικάλων\nΤώρα διαβάζετε: Προσφυγική κρίση, Ελλάδα και Ευρώπη: Ένα δυσλειτουργικό σύστημα\nΑνανέωση 27/08/2015, 11:57\nΠροσφυγική κρίση, Ελλάδα και Ευρώπη: Ένα δυσλειτουργικό σύστημα\nΒρισκόμαστε εν μέσω της μεγαλύτερης προσφυγικής κρίσης μετά τον Β' Παγκόσμιο Πόλεμο και η δραματική κατάσταση των προσφύγων στην Ελλάδα βρίσκεται συνεχώς στην επικαιρότητα. Είναι το αποτέλεσμα ενός δυσλειτουργικού ευρωπαϊκού συστήματος ασύλου και μιας σειράς παραλείψεων και παραβιάσεων ανθρωπίνων δικαιωμάτων από την πλευρά των κρατών.\nΤου Γιώργου Κοσμόπουλου*\nΠερίπου το 90% των ανθρώπων που καταφθάνουν στην Ελλάδα σήμερα προέρχεται από εμπόλεμες ζώνες, όπως την Συρία, και αν και το μεγάλο μερίδιο της υποδοχής έχει πέσει έως τώρα στις γειτονικές της χώρες, καθώς ο πόλεμος συνεχίζεται η ροή προς την Ευρώπη θα αυξάνεται. Για τη μεγάλη πλειοψηφία των προσφύγων, οι χώρες του ευρωπαϊκού βορρά αποτελούν τη «Γη της επαγγελίας».\nΔεν υπάρχει αμφιβολία ότι ο τερματισμός των ενόπλων συρράξεων και άλλων σοβαρών παραβιάσεων των ανθρωπίνων δικαιωμάτων στις χώρες προέλευσης είναι η μακροπρόθεσμη λύση. Μέχρι να το επιτύχουμε αυτό δεν μπορούμε να μένουμε απαθείς και πολύ περισσότερο να διαπράττουμε περαιτέρω παραβιάσεις σε ευρωπαϊκό έδαφος. Τίποτα, μα τίποτα, δεν μπορεί να δικαιολογήσει π.χ. τις πλαστικές σφαίρες και τις χειροβομβίδες κρότου- λάμψης εναντίων των προσφύγων, ανάμεσα στους οποίους βρίσκονταν παιδιά και έγκυες γυναίκες, από την αστυνομία της ΠΓΔΜ αλλά ούτε και τις καταγγελλόμενες παράνομες και επικίνδυνες απωθήσεις από τα ελληνικά σύνορα πίσω στη Τουρκία.\nΗ «Ευρώπη- φρούριο»- η υπερβολική έμφαση στην ασφάλεια των συνόρων και την αποτροπή εισόδου των μεταναστών και προσφύγων- οδηγεί αποδεδειγμένα σε περισσότερες χαμένες ζωές στη Μεσόγειο, καθώς εκείνοι αναγκάζονται να ακολουθήσουν ολοένα και πιο επικίνδυνες διαδρομές. Επιπλέον, δεν βοηθά σε τίποτα, αφού η ανάγκη τους σπρώχνει προς διαφορετικό σύνορο. Η Ευρωπαϊκή Ένωση, υπό το βάρος των χιλιάδων πνιγμών, έκανε βήματα προς τη σωστή κατεύθυνση: Περισσότερα πλοία να περιπολούν στη σωστή περιοχή, στην πράξη σημαίνει λιγότερες χαμένες ζωές.\nΑπομένουν πολλά ακόμη να γίνουν, όμως. Συμφωνούμε όλοι στην ανάγκη να καταπολεμηθούν τα δίκτυα των διακινητών, πρέπει όμως επίσης να κατανοήσουμε ότι αυτό που οδηγεί τους πρόσφυγες στους διακινητές είναι η έλλειψη εναλλακτικών λύσεων. Πρέπει λοιπόν να μεριμνήσουμε για περισσότερες ασφαλείς και νόμιμες διόδους, ώστε οι πρόσφυγες να φτάνουν στις χώρες υποδοχής συντεταγμένα, με ασφάλεια και υπό αξιοπρεπείς συνθήκες και να έχουν πρόσβαση στα δικαιώματά τους. Έτσι όχι μόνο δεν θα κινδυνεύουν αλλά και αντί για τους διακινητές θα ξοδεύουν τα χρήματα που τους απομένουν στις χώρες υποδοχής για να ξαναχτίσουν τις ζωές τους.\nΤο ζήτημα είναι ευρωπαϊκό λοιπόν και απαιτεί συντονισμένη ευρωπαϊκή απάντηση. Για την Ελλάδα και λαμβάνοντας υπόψη και τις οικονομικές δυσκολίες της χώρας, απαιτούνται ευρύτερες δυνατότητες επανεγκατάστασης και μετακίνησης και επαρκής ευρωπαϊκοί πόροι- οικονομικοί αλλά και τεχνικοί- ώστε να αποσυμφορηθεί ένα σύστημα που έχει φτάσει πλέον σε σημείο κατάρρευσης λόγω του αριθμού των αφίξεων. Κάτι τέτοιο όμως δε σημαίνει ότι η Ελλάδα δεν έχει υποχρέωση να παρέχει αξιοπρεπείς συνθήκες υποδοχής και άσυλο σε όποια/ον το δικαιούται, ούτε δικαιολογείται η έλλειψη συντονισμού και προετοιμασίας.\nΣε μια δύσκολη συγκυρία, η αλληλεγγύη που δείχνει σημαντικό μέρος της ελληνικής κοινωνίας είναι εντυπωσιακή. Προτάσσοντας αυτήν ακριβώς την αλληλεγγύη- και όχι όπλα και τείχη- μπορούμε να κάνουμε κάτι που σαν ελληνική και ευρωπαϊκή κοινωνία θα μας κάνει υπερήφανους για πολλά χρόνια.\n*Ο Γιώργος Κοσμόπουλος είναι ο διευθυντής του Ελληνικού Τμήματος της Διεθνούς Αμνηστίας. Επί σειρά ετών, υπήρξε ερευνητής της οργάνωσης.\nΑποχαιρέτησε με δείπνο ο Τ. Γκώνιας\nΣτα Χανιά σήμερα ο Σταύρος Κοντονής


Καρεκλάκι Ανεξαρτησίας | Montessori | Independent Living\nΑρχική σελίδα/Παιδικά Έπιπλα/Καρεκλάκι Ανεξαρτησίας\nΤο “Καρεκλάκι Ανεξαρτησίας” είναι η ιδανική πρώτη καρέκλα για την εισαγωγή των τροφών, επίσης για να εκπαιδευτεί το παιδί στο ντύσιμο, γδύσιμο, καθώς και στο να βάζει- βγάζει τα παπούτσια μόνο του! Μπορεί να χρησιμοποιηθεί από τους πρώτους 6 μήνες ζωής, όπου ξεκινάει η διαδικασία απογαλακτισμού. Το παιδί μπορεί να καθίσει και να κατέβει από το καρεκλάκι με ευκολία δίχως βοήθεια. Προσφέρει δύο θέσεις καθίσματος διαφορετικού ύψους, απλά αν το αναποδογυρίζετε. Οι πλευρές και η πλάτη είναι ψηλές, ώστε να προσφέρουν στήριξη, ειδικά την περίοδο που το παιδί είναι ασταθές καθώς κάθεται.\nΚαρεκλάκι Ανεξαρτησίας quantity\nΚωδικός προϊόντος: IndepenceChair Κατηγορία: Παιδικά Έπιπλα Ετικέτες: chair, furniture, weaning, καρεκλα, καρεκλακι\nΤο “Καρεκλάκι Ανεξαρτησίας” είναι η ιδανική πρώτη καρέκλα για την εισαγωγή των τροφών, επίσης για να εκπαιδευτεί το παιδί στο ντύσιμο, γδύσιμο, καθώς και στο να βάζει- βγάζει τα παπούτσια μόνο του! Μπορεί να χρησιμοποιηθεί από τους πρώτους 6 μήνες ζωής, όπου ξεκινάει η διαδικασία απογαλακτισμού. Το παιδί μπορεί να καθίσει και να κατέβει από το καρεκλάκι με ευκολία δίχως βοήθεια. Προσφέρει δύο θέσεις καθίσματος διαφορετικού ύψους, απλά αν το αναποδογυρίσετε. Οι πλευρές και η πλάτη είναι ψηλές, για να προσφέρουν στήριξη, ειδικά την περίοδο που το παιδί είναι ασταθές καθώς κάθεται.\nΟ σχεδιασμός και ο ελαφρύς σκελετός κάνουν εύκολη την μεταφορά της καρέκλας από το παιδί, όπως και την εναλλαγή θέσεων. Το “Καρεκλάκι Ανεξαρτησίας” μπορεί επίσης να χρησιμοποιηθεί ως μικρό τραπέζι ή κομοδίνο. Μπορείτε να φτιάξετε τον δικό σας συνδυασμό, δημιουργώντας ένα τραπέζι δραστηριοτήτων με ένα καρεκλάκι. Επιπλέον μπορεί να χρησιμοποιηθεί ως καρεκλάκι εισόδου, στο οποίο το παιδί θα κάθεται για να βγάζει τα παπούτσια του.\nΔύο “Καρεκλάκια Ανεξαρτησίας” ταιριάζουν τέλεια με το “Τραπεζάκι Ανεξαρτησίας” και δημιουργούν ένα ολοκληρωμένο γραφείο.\nΎψος Χαμηλού Καθίσματος: 15εκ (από το έδαφος)\nΎψος Υψηλού Καθίσματος: 23εκ (από το έδαφος)\nΤο “Καρεκλάκι Ανεξαρτησίας” είναι μια μοναδική κατασκευή. Το σωστό ύψος καθίσματος βοηθά το παιδί να διατηρεί την σωστή στάση σώματος, στηρίζοντας την πλάτη, τα γόνατα είναι στην σωστή γωνία και οι πατούσες ακουμπούν ολόκληρες στο πάτωμα.\nΟ μοναδικός πολύπλευρος σχεδιασμός εγγυάται την μακροχρόνια χρήση της καρέκλας για όλο το αναπτυξιακό στάδιο 0 έως 6 ετών.\nΔώστε πρώτος μία αξιολόγηση “Καρεκλάκι Ανεξαρτησίας” Ακύρωση απάντησης